text:
Fleiri enn 100 útlendskir luttakarar á Arctic Hubs
Dan Klein --- 08.05.2018 - 06:59
Týsdagin og mikudagin verður Norðurlandahúsið karmur um Arctic Hubs. Fleiri enn 100 útlendskir gestir koma til Føroya í sambandi við ráðstevnuna, sum er ein tann størsta altjóða ráðstevnan í Føroyum yvirhøvur.
Undir heitinum Building Dynamic Societies and Sustainable Economies in the North fer ráðstevnan at varpa ljós trý høvuðsevni, sum eru viðkomandi fyri londini í Arktis
Vinnuligar vakstrarmøguleikar
Samferðslu og infrakervi
Demografiskar avbjóðingar
“Tað liggja nógvar avbjóðingar fyri framman hjá okkum á Norðurleiðunum, men sanniliga eisini nógvir ótroyttir møguleikar fyri framhaldandi vøkstri. Í so máta hava Føroyar nógv at vísa á, men sanniliga eisini nógv at læra,” sigur Poul Michelsen, landsstýrismaður í uttanríkis- og vinnumálum, sum saman við Ólafi Ragnari Grímsson, formanni fyri Arctic Circle og fyrrverandi íslendskur forseti, er vertur fyri ráðstevnuni.
Arktis er vorðin ein miðdepil í heimspolitikki. Tí er áhugin fyri Føroyum, og norðurøkinum sum heild, stórur. Tað sæst týðiliga aftur í luttakaralistanum, sum fevnir um ráðharrar, tinglimir, borgarstjórar, vinnulívsfólk, professarar, granskarar, miðlafólk og leiðandi embætisfólk úr 20 londum.
“Vit arbeiða miðvíst fyri at tryggja føroysk áhugamál og deila føroyska vitan viðvíkjandi Arktis. Ráðstevnan fer uttan iva at lata hurðar upp fyri nýggjum møguleikum hjá Føroyum sum arktiskari tjóð og ikki minst hjá føroyskum vinnulívi,” sigur Poul Michelsen.
Til ber at lesa umfatandi skránna fyri báðar dagarnar her. Vertirnir Poul Michelsen og Ólafur Ragnar Grímsson byrja og enda ráðstevnuna í felag.
Millum røðararnar annars teljast danski uttanríkisráðharrin Anders Samuelsen, íslendski samferðslumálaráðharrin Sigurður Ingi Jóhansson og skotski ráðharrin fyri altjóða samstarv Alisdair Allen. Umboð fyri upprunafólk í Arktis, serligu arktisku sendiharrarnir hjá Kina, Suðurkorea, ES og Svøríki verða eisini við, umframt tinglimir og borgarstjórar í grannalondunum. Stjórin í europadeildini í russiska uttanríkisránum er eisini millum røðararnar.
Millum føroyingarnar, sum taka lut eru løgmaður og onnur landsstýrisfólk, løgtingslimir og stjórarnir í fleiri av størstu fyritøkunum í landinum.
Fyriskipað í altjóða samstarvi
Uttanríkis- og Vinnumálaráðið og Arctic Circle skipa fyri ráðstevnuni. Hon er eitt sonevnt Arctic Forum, ið Arctic Circle saman við samstarvspørtum skipa fyri kring heimin. Arctic Circle felagsskapurin skipar fyri ráðstevnu í Reykjavík í oktober á hvørjum ári, og er hetta størsta arktiska ráðstevna av sínum slag í heiminum. Arctic Forum eru ráðstevnur, sum hoyra undir Arctic Circle, og hava áður verið hildnar í Alaska og Singapore í 2015, í Grønlandi og Quebec í 2016, Washington í juni 2017 og seinast í Edinburgh í november 2017.


c: text/html

text:
U16 landsliðið hjá Føroyum er í hesum døgum á venjingarlegu í Danmark. Í dag vóru tveir venjingardystir á skránni. Føroyar vunnu annan teirra.
Venjarin hjá føroysku dreingjunum, Julian Johansen, hevði valt at býta føroyska hópin upp í tvey lið, so allir sluppu at royna seg. Lið 1 spældi móti U18 hjá Skjern, meðan lið 2 spældi móti U16.
Tað gekk serliga væl hjá liði 1, sum vann á eldru dreingjunum úr Skjern, ið hevur tveir spælarar, sum eisini eru á ligaliðnum hjá felagum, har ein teirra harumframt er á danska U18 landsliðnum. Føroyar vunnu 27-24. Venjarin hjá U18 hjá Skjern er Henrik Kronborg, ið eisini er hjálparvenjari hjá hondbóltsmonnunum hjá Danmark.
Lið 2 hjá Føroyum taptu sín dyst, men spældu ein góðan seinna hálvleik. U16 landsliðið eru dreingir føddir í 2002 og 2003. Teir flestu á liði 2 eru yngri árgangurin.
Málverjar
Pauli Jacobsen, H71
Brandur Silvurstein, VÍF
Útileikarar
Baldur Gillason, H71
Kristoffur Bjørgvinn, Kyndil
Janus Dam, H71
Pauli Høj, Neistin
Elias á Skipagøtu, H71
Sveinur Olafsson, H71
Martin Nielsen, VÍF
Ovi Lutzen, Kyndil
Ári Rúnasson, H71
Pauli Mittún, H71
Rókur G. Eystberg, Kyndil
Rói á Skipagøtu, H71
Bjarni í Selvindi, STÍF
Silas Vang, H71
Jón Rói Høgnesen, H71
Hákun Vest av Teigum, H71
Bogi Hansen, H71
Brian Slyne, H71
Sakir T. Frídal, H71
Ragnar Karlsson, H71

robotstxt: allowed

filter: keep


text:
Øll hava rætt til lívið
27. mai 2015
Eg gangi inn fyri, at kvinnur ráða yvir egnum kroppi. Men eg eri ósamdur við ST í, at barnið er partur av kroppinum hjá mammuni
Barnið er í mammuni, men tað er ikki partur av mammuni. Ein kropslutur verður avmarkaður av felagas genetisku kotuni, hann og restin av kroppinum hevur. Allar kyknur í svølgi, hjarta, lungum o.ø. hjá mammuni hava somu genetisku kotu.
Ófødda barnið hevur eisini eina genetiska kotu, men hon er skilliga ein onnur enn tann hjá mammuni. Hvør kykna í ófødda kroppi barnsins er fullkomiliga barnsins egna. Hvør einasta kykna barnsins er ólík kyknunum hjá mammuni. Ofta er blóðtypan ein onnur – og somuleiðis enntá kynið. Um kvinnukroppurin er tann einasti, sum viðgongutíðin viðvíkur, royn so at hugsa um teir kropslutir, hon má hava: Tvær nasar, fýra bein, tveir heilar o.s.fr.
Og er barnið sín egni kroppur – eitt nýtt menniskja – so hevur tað eisini rættindi – fyrst og fremst rættin til lív.
Reimund Langgaard, løgtingsmaður
Valevni Sambandsfloksins til Fólkatingsvalið
RN
Aftur


text:
BÝRÁÐIÐ - POLITIKKUR
Tíðindaskriv í sambandi við ársroknskapin hjá Tvøroyrar kommunu fyri 2017 Tvøroyrar býráð samtykti á býráðsfundi 22. mai ...
Tann 21. desember 2017 heitti valbólkur við 4 býráðslimum ávíkavist Súsanna Bertholdsen, Bjarni Hammer, Bogi Johannesen og Kristina Roest á ...
Vísandi til kommunustýrislógina kapittul 3, §13 um kommunustýrisfundir, verða hesir kommunustýrisfundir fyri 2018 lýstir at verða í ...
Kristin Michelsen tekur við aftur sum borgarstjóri í Tvøroyrar kommunu í dag mikudagin 27. desember aftaná at hava verið í feriu frá ...
„Nú eitt ár er liðið síðani Sverre Midjord doyði 83 ára gamal, vil Tvøroyrar kommuna við nøkrum orðum minnastSverra, sum í ...
Skattalistin 2016 fyri Tvøroyrar kommunu liggur frammi til alment eftirlit á býráðsskrivstovuni frá týsdegi 21. november til og við týsdagin 5. ...
Á býráðsfundinum 13. november 2017 boðaði Kristin Michelsen frá, at hann fer í feriu í dag 15. november 2017, og at varaborgarstjórin Anita ...
Fíggjarætlanin hjá Tvøroyrar kommunu fyri 2018 er samtykt.Tvøroyrar býráð samtykti á fundi í gjár 13. november fíggjarætlanina fyri ...
Í gjár hevði Tvøroyrar Kommuna forkunnuga vitjan. Nýggja ríkisumboðið Lene Moyell Johansen vitjaði, saman við umsiting og 7 umboðum úr ...
Tíðindaskriv í sambandi við ársroknskapin hjá Tvøroyrar kommunu 2016 Tvøroyrar Býráð samtykti á býráðsfundi 18. mai 2017 ...
Býráðsfundurin á Tvøroyri í dag, er søguligur, tí tað er fyrstu ferð at ein býráðsfundur á Tvøroyri verður leiddur ...
Tað verður nú bíligari hjá foreldrum, at hava børn í ansing hjá Tvøroyrar kommunu. Tvøroyrar Býráð samtykti á fundi tann 6. ...
Býráðið í Tvøroyrar kommunu hevur 7 limir, ið verða valdir eftir reglunum í kommunuvallógini. ...
Í november 2016 var kommunuval í Føroyum og stutt eftir hetta varð nýtt býráð skipað á Tvøroyri. Sjálvt skiftið í ...
Vísandi til kommunustýrislógina kapittul 3, §13 um kommunustýrisfundir, verða hesir kommunustýrisfundir fyri 2017 lýstir at verða í ...
Tvøroyrar Kommuna fer nú, í samstarvi við Reyða Kross Føroyar, undir skipaða vitjanartænastu fyri eldri á Tvøroyri. Starvsfólk hjá ...
Fíggjarætlanin hjá Tvøroyrar kommunu fyri 2017 er samtykt. Tvøroyrar Býráð samtykti á fundi í gjár 17. november fíggjarætlanina ...
Vegleiðing til uppseting av valplakatum við landsveg. Í samband við kommunuvalið 2016, er komið tilfar frá Landsverk um uppseting av valplakatum ...
Tvøroyrar býráð samtykti á fundi hin 09.12.2015 fíggjarætlanina fyri 2016. Seinastu árini eru gjørdar stórar íløgur í ...
Endaliga skráin fyri søguliga dagin er løgd ogljóðar hon soleiðis:
Seglloftið:
08:00 Tvøroyrar Kommuna bjóðar borgarunum ...
“Vit hava altíð verið sera væl móttiknir á Tvøroyri” Brævasamskifti við kapteynin á HDMS Thetis ...
Tvøroyrar Býráð hevur á fundi 29. desember 2014 samtykt, at seta Bjarni Nygaard í starv til verkætlan um marknaðarføring og kunningarátøk ...
1. september 2013 fór Malla Dam úr býráðnum eftir egnum ynski, og í staðin kom Marit Poulsdóttir. Marit er vald í somu sessir sum Malla sat í ...
Her kanst tú heinta fundarfrásøgnina frá skipandi fundinum hjá nývalda býráðnum 19. november 2012.
Fyri at lesa pdf skjøl, má Adobe ...


text:
11. september 2017Nr. 129
Løgtingslóg um broyting í løgtingslóg um húsarhaldsskúlar
(Undirvísingartilfar og matur sum partur av rakstrarútreiðslunum og aldursmark)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 66 frá 13. mai 1992 um húsarhaldsskúlar, sum broytt við løgtingslóg nr. 67 frá 20. mai 1996, verða gjørdar hesar broytingar:
1. § 11, stk. 1, nr. 5 verður orðað soleiðis:
”5) Landskassin rindar 70% av øllum øðrum góðkendum rakstrarútreiðslum, heruppií útreiðslur til læraralønir, ljós, hita, leigu, umvæling av húsum, rentur, trygging, undirvísingartilfar og mat.”
2. § 11, stk. 2, nr. 2 verður orðað soleiðis:
”2) at skúlin í viðkomandi fíggjarári hevur havt minst 12 ársnæmingar. Bert næmingar, sum hava verið á skúlanum í meira enn eina undirvísingarviku, verða taldir við í ársnæmingatalið. Næmingar, sum hava lokið 9. floks prógv fólkaskúlans ella hava samsvarandi aldur, verða roknaðir upp í ársnæmingatalið, og”
3. Í § 12, stk. 3 verður “fylt 16 ár.” broytt til: “lokið 9. floks prógv fólkaskúlans ella hava samsvarandi aldur, sum næmingar, ið hava lokið 9. floks prógv fólkaskúlans.”
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 11. september 2017
Aksel V. Johannesen (sign.)
løgmaður
Lm. nr. 6/2017


text:
Veðrið var so sum so tá kappast bleiv í seinasta umfarinum av GIANT Várkappingin 2017. Hetta ávirkaði allarhelst eisini luttøkutalið, tá bert 5 súkklarar bjóðaðu hvørjum øðrum, og sær sjálvum, av. Kappast varð í Einkultstarti, og hesa ferð skuldu luttarar koyra ein 24 km langan einkultstart.
Formkurvan hjá Jan Hjaltalin Olsen hevur gingið rætta vegin alt ár, og formurin toppaði tá hann skuldi, nevniliga tá landsliðið skuldi kappast á Oyggjaleikum fyrr í summar. Jan megnaði tá at koyra langa einkultstartin við yvir 40 km/t. Umvent hevur tað gingið hjá Gunnar Dahl-Olsen, sum ikki megnaði at toppa á Gotlandi. Tí var spennandi um Jan megnaði at vinna á Gunnari leygardagin, tá hesir, liðfelagar og kappingarneytar, aftur skuldu kappast á spennandi teininum í Kaldbaksbotni.
Vindur og glaðustrok
Tað var líka fyri allar, men nógvur vindur var, og hetta argaði súkklararnar. Í nógva mótvindinum ráddi um at gera seg so lítlan og aerodynamiskan sum tilber á súkkluni. Jan byrjaði væl, og megnaði leingi at halda góðan avstand aftur til Gunnar, ið gjørdi alt fyri at minka um munin til Jan.
Teinurin er 8 km langur, og tí bar væl til at taka tíð uppá hvønn annan. Eftir 8 km var javnt millum Jan og Gunnar. Tá hesir møttust á øðrum umfari, hevði Gunnar tikið seg 10 sekund inn á Jan. Onki var avgjørt, og tað er skjótt at 10 sekund kunnu blíva til 2. Men Gunnar økti enn meir, og tá avtornaði vann Gunnar við 14 sekundum.
Tá fyrsta umfar av GIANT Várkappingini 2017 bleiv koyrd 4. mars í ár, var eisini fitt av vindi. Tað ber ikki altíð til at samanbera tíðirnar, men sum tað sæst á viðheftu fílu, so hava fleiri av luttakarunum havt stóra framgongd í ár. Meðan framgongdin hjá Jan hevur verið 5 minuttir, so betraði Tóri Thorleifsson betra um sína tíð við yvir 6 minuttum. Sjálvandi hevur veðrið og vindurin nógv at siga, men 6 minuttir er nógv, óansæð veður og vind.
Vinnarin betraði eisini um sína tíð. Í mars var tíðin góðar 42 minuttir, og í dag vann Gunnar kappingina við tíðini 37 minuttir og 56 sekund. Fýra minuttir betri enn fyrr í ár, og tað gevur eina meðalferð á uml. 38 km/t.
Úrslit, 24 km Einkultstart:
1. Gunnar Dahl-Olsen, 37 minuttir 56 sekund
2. Jan Hjaltalin Olsen, 38.10
3. Tóri Thorleifsson, 41.42
4. Evald Rasmussen, 50.35
5. Henry Berg, 53.04
Kappingarárið er langt frá liðugt. Síðst í septembur verður kappast á Suðuroynni, og í døgunum frá 5. til 7. oktobur verður kappast um tey trý FM heitini í Landavegsúkkling, nevniliga Einkultstartur, Býarsúkkling og Landavegsúkkling.
GIANT várkappingin 2017, samlaða úrslitið.xlsx


text:
Orð: Jóannes Patursson
Lag 1: Regin Dahl
Lag 2: André Ernest Modeste Grétry
Viðmerking: Yrktur í Danmark í tíðini, tá Jóannes Patursson var fólkatingsmaður 1901-02.
1. Eg veit eitt land, so lágligt sett
við havumgirdum strondum,
sum er og hevur verið mett
við prís í Norðurlondum.
Tað landið Danmørk nevnist svá,
so vænt sum ungmoy er at sjá,
tá brosið leikar vørrum á,
og kínið berst í hondum.
2. Har bókin fríð í viðalund
við sínum leyvum leiftrar,
har akurin á víðu grund
so aksatungur veittrar.
Har angar væl um apaldgarð,
og allar staðir móti tær,
hvar eygað fram á fløttar sær,
tann blíða blóma kveitir.
3. So mangur steig á foldum har
við frælsismót’ í bringu,
teir bóru brandar fyri sær
og ikki undan gingu,
men ruddu rás og brutu slóð,
so kynstrið kring um landið vóð:
tá eyktist lív og mentan góð,
og danir frama fingu.
4. Nú stígur tað sum mynsturbú,
sær mongum øðrum fremri,
tí fólkið hevði fasta trú
at náa ikki skemri.
Tá brekar ikki gøtan hát,
um viljin er sum harðast stál,
tá munar um og slepst á mál,
um enn í tógvum tíma.


text:
Reykjavík
´
Reykjavík er høvuðsstaður í lýðveldinum Íslandi. Reykjavík hevur umleið 121 000 íbúgvar og er størsti býur í Íslandi. Stóra Reykjavíkarøkið hevur umleið 202 000 íbúgvar. Borgarstjóri er Dagur B. Eggertsson. Tað sigst, at Reykjavík er heimsins reinasti, grønasti, og tryggasti høvuðsstaður.
Innihaldsyvirlit
Søga[rætta | rætta wikitekst]
Ingólfur Arnarson, sum kom úr Noregi, var fyrsti landnámsmaður Íslands og tók land í Íslandi í 874. Hann kom við konu sínari, Hallveig Fróðadóttur, syni sínum Þorsteini, og tveimum trælum sínum, sum itu Vífill og Karl. Vífill varpaði öndvegissúlurnar frá bátinum, tá ið Ingólfur sá landið. Vífill var nú frælsur, tí hann gjørdi hetta, og Ingólfur sendi hann á Vífilsstaðir, sum er nú øðrumegin bygdina Garðabær. Søgan er, at Ingólfur sá royk á víkini, sum hann var komin til, og hann kallaði tí víkina „Reykjavík“ (Roykja + vík), har sum býurin stendur nú.
Tað eru ikki nógvar upplýsingar um Reykjavík í miðøldini. Nógvir tekstir um Reykjavík vísa bert á, at Reykjavík var ein bóndagarður. Í 18. øld, hevði Danmark hug at gera Reykjavík til ein stóran bý. Í 1752 gav kongurin Danmarkar landsóðal Reykjavík til Innréttingarnar. Formaður fyri Innréttingunum var Skúli Magnússon. Umleið ár 1750 vóru hús og íbúðapartar gjørdir til ullarverksmiðjur. Ullarverksmiðja var størsta verksmiðja í Reykjavík, og orsøk til, at Reykjavík var verðandi bygt øki.
Í 1786 steðgaði Danmark einkarætt í Reykjavík og Íslandi. Reykjavík var nú keypstaður, og er 1786 mett sum føðingarárið hjá Reykjavík. Men Reykjavík var enn undir tí danska kongsríkinum. Nógv fólk úr Danmark komu og høvdu verkevni í Íslandi. Men í 19. øld bilgdust hugsanir um sjálvstøðu millum íslendingar. Síðan Reykjavík var størsta bygd í landinum, vaks hugsanin um sjálvstøðu í Reykjavík. Í 1845 endurstovnaðu íslendingar í Reykjavík Alþingið (Løgtingið Íslandi), sum var gamalt løgting í Íslandi árið 930. Hetta „Alþingið“ var stovnað á Tingvellum fyrst, men í 1845 tað var í Reykjavík. Altingið var stovnð í Reykjavík í 1845, tí hon var var høvuðsstaður í Íslands.
Alþingið ella hitt íslendska løgting frá 1845 til 1874 hevði ikki løgstarv. Men í 1874 fekk Ísland stýrslagið og ið kom við løgstarv. Tann 1. desember 1918, Ísland var sjálvsálits land, men enn undir tí danska kongaríkinum. Hetta land æt Kongaríkið Íslands.
Tað var heimskreppa í Reykjavík frá 1920 til 1930. Tá var stórt arbeiðsloysi. Hin 10. mai 1940, meðan Danmark var hersett av Týsklandi, kom seinni heimsbardagi til Íslands. Tað vóru 4 bretskir bátar sum komu á Reykjavíkar Havn. Eingin gjørdi mótstøðu. Bretland og Amerika gjørdu Keflavík flogvøllin og Reykjavík flogvøllin. Ísland vildi ikki luttaka í heimsbardaganum, og tí var landið og er enn í dag uttanveltað. Tað var eingin mótstøða í Reykjavík. Tað búðu líka nógvir bretskir og amerikanskir hermenn í Reykjavík undir Seinna Heimsbardaga, sum tað búðu íslendingar. Í 1904 fingu íslendingar heimastýri, og var skrivstova forsetisráðharrans í Reykjavík. Í 1944 gjørdist Ísland lýðveldi. Forseti Íslands fekk bústað á Bessastøðum tætt við Reykjavík, í bygdini Garðabær.
Landafrøði[rætta | rætta wikitekst]
Veðurlag[rætta | rætta wikitekst]
Búskapur[rætta | rætta wikitekst]
Stórar fyritøkur[rætta | rætta wikitekst]
- 66°NORTH - klædnaframleiðslufyritøka
- 365 - miðlafyritøka
- Advania - kunningartøkni fyritøka
- Air Iceland - flogfelag
- Arctic Trucks - fyritøka ið veitir broytir akfør, so tey passa betri til íslendsk viðurskifti
- ÁTVR - rúsdrekka og tubbakssøla
- Carbon Recycling International - metanol endurnýtslu fyritøka
- CCP Games - videospæl-mennari og útgevari
- Dagsbrún - telesamskifti
- Eimskipafélag Íslands - flutningsfyritøka
- FRISK Software International - ritbuna-fyritøka
- Hagar - handil, holding-fyritøka
- Hagkaup - handilsketa
- HB Grandi - fiskivinnu- og fiskaframleiðslufyritøka
- Icelandair - flogfelag
- Icelandair Group - flogfelag
- Íslandsbanki - peningastovnur
- Íslandspóstur - postfyritøka
- deCODE genetics - fyritøka ið framleiðir lívfrøðiligan heilivág
- Mannvit Engineering - verkfrøðingafyritøka, grøn orka o.a.
- Marorka - orka úr havinum og granskingarfyritøka
- MP Bank - peningastovnur
- NBI - peningastovnur
- Nói Síríus - sjokoláta og slikk framleiðsla
- Nyherji - kunningartøkni
- Össur - ortopedisk framleiðsla
- RÚV - miðlafyritøka
- Síminn - telesamskiftis-fyritøka
- WOW air - flogfelag
Mentan[rætta | rætta wikitekst]
Hallgrímskirkja er størsta kirkjan í Reykjavík og í Íslandi, og er 74,5 metrar høg. Perlan liggur á einum heyggi nærindis, har tað er lætt at síggja allan býin Reykjavík. Tað eru eisini fleiri listasøvn í Reykjavík. Um náttina eru tað nógv fólk sum "djamma" í miðbýnum Reykjavík, ella 101 Reykjavík.
Ítróttur[rætta | rætta wikitekst]
- Fylkir
- Fram
- Knattspyrnufélag Reykjavíkur (K.R.)
- Íþróttafélag fatlaðra í Reykjavík — fyri fólk við breki
- Íþróttafélag Reykjavíkur (Í.R.)
- Skautafélag Reykjavíkur
- Skotfélag Reykjavíkur
- Skylmingafélag Reykjavíkur
- Tennis- og badmintonfélag Reykjavíkur
- Ungmennafélagið Fjölnir
- Knattspyrnufélagið Valur (Valur)
- Víkingur
- Þróttur
Kend fólk úr Reykjavík[rætta | rætta wikitekst]
- Arnaldur Indriðason
- Baltasar Kormákur
- Björgólfur Guðmundsson
- Björgólfur Thor Björgólfsson
- Björk
- Daníel Ágúst Haraldsson
- Eggert Magnússon
- Eiður Smári Guðjohnsen
- Emilíana Torrini
- Friðrik Þór Friðriksson
- Ghostigital
- Gus Gus
- Hafdis Huld
- Halldór Kiljan Laxness
- Jón Páll Sigmarsson
- Kári Stefánsson
- Magnús Scheving
- Magnús Ver Magnússon
- Mínus
- Múm
- Quarashi
- Sigur Rós
- Sigurjón Sighvatsson
- Silvia Night
- Sjón
- Trabant
Vinabýir[rætta | rætta wikitekst]
- Tórshavn, Føroyar
- Helsinki, Finland
- Keypmannahavn, Danmark
- Kingston upon Hull, Stóra Bretland
- Nuuk, Grønland
- Oslo, Noreg
- Seattle, Sambandsríki Amerika
- St. Petersburg, Russland
- Stokkhólm, Svøríki
- Vilnius, Litava
- Winnipeg, Kanada
Kaupstaður
Akranes | Akureyri | Bolungarvík | Dalvík | Eskifjörður | Garðabær | Grindavík | Grundarfjörður | Hafnarfjörður | Húsavík | Ísafjörður | Keflavík | Kópavogur | Neskaupstaður | Njarðvík | Ólafsfjörður | Ólafsvík | Reykjavík | Sauðárkrókur | Selfoss | Seltjarnarnes | Seyðisfjörður | Siglufjörður | Vestmannaeyjar
Norðvesturvaldømi
Akraneskaupstaður | Hvalfjarðarsveit | Skorradalshreppur | Borgarbyggð | Eyja- og Miklaholtshreppur | Snæfellsbær | Grundarfjarðarbær | Helgafellssveit | Stykkishólmsbær | Dalabyggð | Reykhólahreppur | Vesturbyggð | Tálknafjarðarhreppur | Bolungarvíkurkaupstaður | Ísafjarðarbær | Súðavíkurhreppur | Árneshreppur | Kaldrananeshreppur | Strandabyggð | Bæjarhreppur | Húnaþing vestra | Húnavatnshreppur | Blönduósbær | Höfðahreppur | Skagabyggð | Sveitarfélagið Skagafjörður | Akrahreppur
Norðausturvaldømi
Fjallabyggð | Grímseyjarhreppur | Dalvíkurbyggð | Arnarneshreppur | Hørgárbyggð | Akureyrarkaupstaður | Eyjafjarðarsveit | Svalbarðsstrandarhreppur | Grýtubakkahreppur | Þingeyjarsveit | Skútustaðahreppur | Aðaldælahreppur | Norðurþing | Tjörneshreppur | Svalbarðshreppur | Langanesbyggð | Vopnafjarðarhreppur | Fljótsdalshérað | Fljótsdalshreppur | Borgarfjarðarhreppur | Seyðisfjarðarkaupstaður | Fjarðabyggð | Breiðdalshreppur | Djúpavogshreppur
Suðurvaldømi
Sveitarfélagið Hornafjørður | Skaftárhreppur | Mýrdalshreppur | Rangárþing eystra | Rangárþing ytra | Ásahreppur | Vestmannaeyjabær | Flóahreppur | Sveitarfélagið Árborg | Skeiða- og Gnúpverjahreppur | Hrunamannahreppur | Bláskógabyggð | Grímsnes- og Grafningshreppur | Hveragerðisbær | Sveitarfélagið Ölfus | Grindavíkurkaupstaður | Sandgerðisbær | Sveitarfélagið Garður | Reykjanesbær | Sveitarfélagið Vogar
Suðvesturvaldømi
Hafnarfjarðarkaupstaður | Garðabær | Sveitarfélagið Álftanes | Kópavogsbær | Seltjarnarneskaupstaður | Mosfellsbær | Kjósarhreppur
Reykjavíkurvaldømi suður og Reykjavíkurvaldømi norður
Reykjavík


text:
TVØRFAKLIGT SAMSTARV
Fimleikafelagið Ljósið í Havn, hevur saman við Krabbameinsfelagnum, eitt fimleikalið, ið nevnist Firvaldar. Fimleikurin er fyri øll, sum hava, hava havt ella eru í viðgerð fyri krabbamein, og teirra avvarðandi.
HVÍ RØRA SEG?
Vit venja konditión, styrki og innaru ró. Ùtgangsstøði verður tikið í hvat hvør einstakur megnar.
Avvarðandi eru vælkomin við at íðka og stuðla, og ynskja vit eisini, at hetta verður eitt gott høvi at uppliva nakað jaligt saman.
Miðvís kropslig venjing eftir sjúku og í sambandi við viðgerð, økir mótstøðuføri.
- Minkar um ”møðina”
- Gott ímóti vaml
- Betrar konditiónina
- Styrkir vøddarnar
- Gevur sálarliga vælveru
- Betrar um lívsgóðskuna
VENJARI
Venjari er Anna Maria Joensen. Anna Maria er útbúgvin fysioterapeutur og starvast dagliga á Landssjúkrahúsinum. Vant verður mánakvøld kl. 19.00 til 20.00 í fimleikarhøllini Sankta Frans skúla, Har hava vit sera góðar umstøður.
Tað er ókeypis at luttaka
Ynskir tú at hoyra nærri um fimleikin ella hevur tú spurningar til tilboðini hjá Krabbameinsfelagnum kanst tú seta teg í samband við okkum við at ringja 317959 ella umvegis teldupost kmf@krabbamein.fo
Firvaldar hava ein bólk á Facebook har kunning og annað samskifti fer fram. Bólkurin eitur Firvaldar og tú finnur hann her.
FRÀ LUTTAKARA:
“Síðani eg byrjaði at gera fimleik havi eg fingið tað nógv betur - eg orki alt betri. Eg síggji ljósari uppá tað heila, av at vera saman við fólki, sum eru í somu støðu sum eg. Og so er tað hitin, sum er millum okkum øll.”
Kvinna
FRÀ LUTTAKARA:
“Fimleikurin hevur gjørt sera stóran mun kropsliga, og tá fylgir tað sálarliga eisini við positivt.”
Maður
Kom við


text:
Í eldri tíðum klandraðust norðragøtumenn og fuglfirðingar um hagamarkið. Norðragøtu-menn søgdu seg at eiga til innaru Helluá, meðan fuglfirðingar hildu fast við, at tað var tann ytra, sum teir kalla fyri Marknaáin. Við bakkan skal vera o. u. 30 favnar millum báðar áirnar, men breiddin er nógv størri ovari.
Meðan teir stríddust um markið, kom einaferð eitt stórt runt rekatræ upp á land um markleiðina. Stríðið gjørdist nú tvífalt stórt, tí báðir partar vildu eiga træið. Løgrætturin kom upp í trætumálið, og hann dømdi, at ytra Helluá skuldi vera mark. Rekatræið skuldi klyvjast, so hvør bygdin kundi fáa sína helvt av tí.
Andreas Weihe: “Tjóðminni”, 1938


text:
Nevndin:
Forkvinna: Hjørdis Verlandsdóttir Johansen, dramaverk(kurla)dramaverk.net
Kassameistari: Hjørdis Verlandsdóttir Johansen
Nevndarlimur: Annika Østerø, annikavalborg(kurla)hotmail.com
Nevndarlimur: Mari Ann Ellendersen, ellendersen(kurla)gmail.com
Eykalimur: Hans Jákup Danielsen, hansjd(kurla)hotmail.com
Dagligur leiðari: Hjørdis Verlandsdóttir Johansen.
Byrjunaraldurin komandi skeið, 2017 - 2018, verður 8 ár, barnið skal vera fylt 8 ár áðrenn 1. Nov 2017
Skeiðini byrja eftir miðjan august 2017. Áðrenn byrjað verður fáa tit tilboð um pláss.
Ein kann siga, at hetta arbeiði er bæði til gaman og álvara.
Hvar?: Hallarheygur 2. Dramaverkstaðið er elsti drama/teaturskúli í Føroyum í nýggjari tíð, stovnað í 1997. Her fáa næmingar møguleika fyri at arbeiða í friði í egnum høli, har nógv onnur gjøgnum árini hava gingið, summi eru vorðin professionellir leikarar, onnur eru sera virkin sum amatørar.
Nær?: Frálæran er fyri børn úr 45 min til 2 tím, einaferð um vikuna eftir skúlatíð.
Fyri ung er tíðin eitt sindur longri.
Ásetan av døgum verður sett áðrenn hvørt skeið, og noyðist at tillagast teimum lærarum, sum eru settir hvørt skeið sær.
Klokkutíðin verður ásett í samráð við næmingarnar. Næmingar fáa tilboð um pláss áðrenn byrja verður.
Um ikki liggur fyri at ganga tað bjóðaðu tíðina, verður plássið bjóða øðrum næmingi á bíðilistanum.Tey sum ikki møta 2 ferð uttan góða grund, sleppa ikki at halda fram tað árið.
Vit hava avtalað við skúlan í Havnar Sjónleikarfelag, at tey, sum eru sloppin inn á tveir sjónleikaskúlar, skulu velja annan av teimum, og um næmingurin vil skifta, so verður tað næsta ár.
Et áðrenn tú kemur… matur og skógvar sleppa ikki inn við í venjingarhøllina.
Í 2017 - 2018 eru bólkarnir hesir:
Børnini skulu vera fylt 8 ár áðrenn 1. Nov 2017!!
Fræið 8 og 9 ár. Mánadagar 15.15 - 16.00
Spírin 10 til 11 ár Mánadagar 16.10 - 17.50
Aksið 12, 13 og 14 ár. Týsdagar 16.15 - 18.00
Hvonnin 15 ár og eldri (gjarna 50+ og 60+). Hósdagar 18.30 - 20.50
Tá tú meldar teg til skeið á Dramaverkstaðnum, meldar tú teg til alt skeiðið: Frá byrja um heystið til umleið mánaðarskiftið Apríl - Mai ári eftir. Undantikið Hvonnin, sum éndar fyrru helvt síðst í november 2017.
Lærarir:
Edith Dahl Jakobsen. Dramalærari. Cand. mag í tónleiki umframt trý-ára útbúgving sum sanglærari.
Ofta settir spurningar:
Nær byrjar drama?
So skjótt boð frá Dramaverkstaðum, um nær byrja verður, er mótikið og skeiðsgjaldið er goldið.
Nær enda skeiðini?
Skeiðini enda umleið mánaðarskiftið Apríl - Mai. Um tað er okkurt serligt tiltak, kann verða, at onkur bólkur heldur á eitt sindur longri.
Hvussu er við útmelding?
Útmelding, meðan skeiðin eru í gongd, kann bert lata seg gera vegna serligar umstøður (td flyting, sjúku osfr.) Útmelding skal vera skrivlig og skal sendast til dagliga leiðaran Hjørdis Verlandsdóttir Johansen, Korkagøta 12, 100 Tórshavn. Skeiðsgjald verður ikki afturgoldið.
Hvat kostar tað at ganga til drama 2017 - 2018?
Barnabólkur 8 og 9 ár: Árligt gjald kr. 800
Barnabólkar 10 til 14 ár: Árligt gjald kr. 1.500.
Ung/vaksin 15 ár og eldri : Gjald frá sept til 1. desember kr. 750
Hvar skal gjaldið flytast til?
Navnið á næminginum skal skrivast á flytingina!
Kontonummar fylgir við tilboðnum um, at næmingurin fær bjóða pláss á Dramaverkstaðnum.
Fyri at ganga á Dramaverkstaðnum skal inngjaldingin vera registrerað! GG! Gjaldast skal tá næmingurin tekur av plássi á Dramaverkstaðnum.
Tilmelding og bíðilisti:
Tá tú hevur teknað teg til skeið á umsóknarblað, sum tú finnur á hesi heimasíðuni, fært tú skriftligt boð sendandi, um upptøku ella ikki, í august mánaða.
Hvørt ár teknar man seg av nýggjum, og vit gera vart við, at plássini eru avmarkað.
Av og á vera eykaskeið ella verkskeið bjóðaði næmingunum, fyri tey skeiðini verður serligt skeiðsgjald.
Soleiðis arbeiða vit:
Dramaverkstaðið leggur stóran dent á, at menna næmingarnar við at viðurkenna teirra spontanitet. Á tann hátt er tað møguligt at bøta um sjálvsvirðing, sjálvsálit og samstarv við onnur.
Á Dramaverkstaðnum eru tað næmingarnir, sum vísa vegin. Vit royna at peila eftir, hvønn veg tey vilja fara. Okkara íkast er at geva teimum førleika at ogna sær amboð innan leiklistina, so tey eru før fyri at fara nýggjar leiðir og hava møguleika fyri at gera royndir innan einstaku lærugreinirnar.
Gestalærarir:
Av og á hava vit gestalærarar, sum kunnu geva okkum íblástur til okkara dagliga arbeiði og sýningar.
Hvat kunnu vit bjóða:
Tað krevst ongin forkunnleiki, men áhugin fyri at royna ymsu lærugreinirnar innan drama og teatur er neyðugur: Drama, dans, talu, rørslu, scenografi, búnar, ljós, ljóð og tónleik.
Undirvíst verður í ymiskum lærugreinum, sum geva innlit og hegni í sjónleikarlist t.d.: røddvenjing, sjónleiksteknikki, konsentratión, dramaspøl, avspenning, andadráttsvenjing, teatursport, forumleik, improvisatiónsvenjing. Tá arbeitt verður við leiklist viðførur tað, at arbeitt verður við eini rúgvu av lívsáskoðanum og heimspeki (filosofi), sum kann snúgva seg um samfelagstrupuleikar, menniskjaligar styrkir og veikleikar, tað at menna seg frá barni til vaksnan og nógv annað.
Grundhugsan:
Grundhugsanin undir drama- og teaturprocessroyndum er, at læra næmingar kynstrið, at skapa list úr tilfari lærarin og næmingarnir hava valt at arbeiða við, og vera før fyri at bera tað fram fyri øðrum og at hetta arbeiðið skal geva møguleika fyri at tosa og hugsa (reflektera) um innihaldið, so næmingarnir kunnu læra at seta orð á egnar kenslur og hoyra um kenslur hjá øðrum.
Visión:
Visiónin (hugsjónin) er, at bólkarnir kanna/granska innihald og undirtekstir í evni, leiki ella øðrum tilfari lærarin og næmingarnir hava valt at arbeiða við, umseta tað til leik og gera eina sýning, sum næmingarnir føla teir eiga lut í.
Jólaleikur:
Leikaløtan hevur verið fastur táttur í desember mánaða í nógv ár. Støða verður tikin til um sýnigar skulu vera ella ikki á hvørjum ári, og hvør skal standa fyri arbeiðinum. Børn úr øllum bólkum (undantikið bólkur 1), sum hava gingið 1 ár til drama/teatur ella longur, kunnu skriva seg upp, at vera við í Leikaløtuni.
Bólkurin, sum skal venja til Leikaløtuna, verður ein bólkur fyri seg, so tey, sum hava tekna seg, skulu sostatt ganga til drama 2 til 3 ferðir um vikuna, (í vanliga bólkinum 1 ferð um vikuna + Leikaløtubólkinum).
Sýningar:
Drama/teaturundirvísingin á Dramaverkstaðnum er ikki grundað á eini sjónleikarframførslu tá skeiði endar! Tað hevur víst seg at vera sera sera trupult at fáa næmingar (og foreldur) at skilja, at tað er sera umráðandi, at venjingar til sjónleik krevja strenga og góða uppmøting, og tí hava lærarir eitt tógvið stríð við at fáa framførslur klárar til at sýna fram. Tá ongin sjónleikur skal sýnast fram, verða tað hugnaløtur fyri familju og vinum, har næmingarnir vísa fram ymiskt tey hava lært og annað. Hvonnin venur ikki leik til framførslu, men arb við at greina ymiskar leikir og so spæla brot fyri hvørjum øðrum
Tað hava tó verið nógvar sýnigar á Dramaverkstaðnum øll árini, millum 2 til 4 sýningar hvørt ár, tað hevur eyðnast, tí øll hava skilt at uppmøtingin er avgerðandi.
Dramaverkstaðið hevursýnt fram á Dramaverkstaðnum, í Sjónleikarhúsinum, á Meiarínum og uttandura í miðbýnum, umframt hetta hava vit verið í útlondum við leikum fleiri ferðir. Vit hava fingið sera góð ummælir bæði her heima og uttanlanda.
Konsulent tænasta:
Prísur, fyri verkskeiðum, fyrilestrum og longri undirvísing, eftir avtalu.
Prísur, fyri ráðgevingshjálp í sambandi við sýningar, eftir avtalu. Ráðgeving í samband við ígongdsetan av fyrireiking til uppsetan av leiki, við arb í sambandi við venjingum ella hjálp og hugskot til, hvussu til ber at fara undir at arbeiða við leikritum ótraditionelt.
Gjøllari kunning fæst við at venda sær til Dramaverkstaðið, undir varabalðnum "Fá samband" her á heimasíðuni. Hjørdis Johansen.


text:
el | net
Tlf: 60 00 60
elnet@elnet.fo
Umsiting
bokhald@elnet.fo
Búðstaður
Slættanesgøta 11
100 Tórshavn
Vit hava eina væl grundfesta og góða tænastu til okkara kundar. Tænastan er grundað á okkara vitan innan el-økið og á okkara styrki sum felag. Álitið millum okkum og kundan er altavgerandi fyri okkum. Hesum røkka vit við at gera eitt dygdargott arbeiði til avtalaðu tíðina og fyri ein prís, sum er nøktandi fyri kundan og okkum.
el-arbeiði og ráðgeving innan sethúsamarknaðin
el-arbeiði og ráðgeving til fyritøkur og ídnaðir
el-arbeiði og ráðgeving innan skrivstovumarknaðin
el-arbeiði og ráðgeving innan maskinur og stýringar


text:
Orð og lag: Anfinn Nielsen
Halló góða verð, nú hava tit meg her!
Eg eri komin fyri at vera.
Á tann sæla morgunstund, eg vá minst trettan pund.
So móðir mín mundi punkterað.
Eg doyptur bleiv i Hávn – eg skuldi jú hava eitt navn,
so tey kallaðu meg fyri Bjarna.
Men tá prestur gav mær navn, eg pissaði í gummusa favn,
so gubbi mín, hann mundi skrædnað.
Mín gumma bleiv so reyð, hon var í dýrastu neyð,
men gubbi vildi ei uppí seg blanda.
Hann stóð bert har og ló, og hon enn meira óð,
tá var hjúnaband teirra í vanda.
Í skúlanum eg gekk, men karakter eg fekk,
ið ei kundi brúkast til nakað.
So góvu teir beskeð: Ei tók eg saman meg,
skuldu teir úr skúlanum meg blaka.
Eg legði líka í, eg hevði ei tíð
at siga í skúla dagin langa.
Eg gleddi meg til heyst’, eg skuldi ganga til prest
og fjøllini við gubba skuldi ganga.
Við gubba á fjall, hann skuldi fylla sín hjall.
At fletta var stuttligt, men strevið.
Men hann bleiv ofta vekk, tað besta, ið hann fekk,
var at fáa sær ein upp í nevið.
Hilla di hey! Gubbi fletti ein seyð,
og lítli mín, eg slapp at røra.
Hilla di hey! Øði i Gummu fleyg,
tá Gubbi beginti at sløra.
So bleiv eg fjúrtan ár, á høkuna fekk eg hár.
Ja, nú skuldi eg konfirmerast.
Tey søgdu tað var dún, men hárini vóru brún,
nú kundi eg eisini barberast.
Men havið tað dró, eg nevan í borðið sló,
nú skuldi eg út við at veiða.
Tí faðir mín hevði ein bát, og eg hevði eitt apparat,
ið fiskinum frá kundi greiða.
So fór eg mín fyrsta túr, men lítið kom burturúr:
av sjóverki eg mundi forgingið.
Vit fingu tó fulla last, so heim við højen hast
at selja tað, ið vit høvdu fingið.
Ein bil eg keypti mær, eitt ordans megnarfar,
ja nú skuldi gentan hon finnast.
Eg koyrdi norð til Vík’, men har var eingin tík,
men onkustaðni mátti beginnast.
So – til Kolbeinargjógv, har fann eg eitt ordans tjógv,
hvørs kinnar vóru sum á eini blommu.
Og hjartað mítt sló – so vøkur og so fró,
hon minti meg um mína gomlu ommu.
Hilla di hey! Hon var so kinnareyð,
til altars eg hana vildi føra
Hilla di hey! Ein lúsingur hann fleyg,
um onkuntið eg hevði hug at sløðra.
Men hon bleiv kona mín, hon er mítt egna skrín.
Eg haldi, eg skal bara vera glaður,
at hana eg fann og hjarta hennar’ vann,
eg eri bert ein miðalljótur maður.
So fingu vit ein son, hann var sum ein tyfon:
stórur og sterkur og prúður.
Hann var sum dreingir flest, tað ið honum dámdi best,
var at súgva upp á mammusa júgur.
Vit doyptu sonin John, hann hevði bert eina tonn,
ei var hann tann mest eleganti.
Tey søgdu, hann líktist mær, men Gud viti hvar,
oyrini vóru sum á elefanti.
Og so kom nummar tvey, vit steðgaðu við sjey,
tú nú er nóg nógv produserað.
Tað fyrsta giftast skal, so biðja vit farvæl.
Nú endin á vísuni má vera.
/:Hilla di hey! Á, sum tíðin fleyg!
Nú kalli eg hana fyri tvøra.
Hilla di hey, á, denn svára neyð,
eg sleppi ei longur at røra.:/


text:
Jesus fyri ráðnum – tey følsku vitnini
Men høvuðsprestarnir og hinir elstu og alt ráðið royndu at fáa rangan vitnisburð móti Jesusi, so at teir kundu fáa hann tiknan av døgum; og teir funnu ongan, tí at mangir søgdu rangan vitnisburð móti honum; men vitnisburðir teirra komu ikki á samt. Men at endanum komu tveir fram og søgdu rangan vitnisburð móti honum og søgdu: „Vit hava hoyrt hann siga: „Eg eri mentur og skal bróta hetta Guðs templið niður, sum er gjørt við hondum, og eftir trimum døgum byggja eitt annað, sum ikki er gjørt við hondum.“
Og heldur ikki um hetta kom vitnisburður teirra á samt. Og høvuðspresturin reistist og steig fram mitt ímillum teirra og spurdi Jesus og segði: „Svarar tú als einki? Hvat er tað, ið hesir vitna móti tær?“ Men Jesus tagdi og svaraði einki.
Høvuðspresturin spurdi hann uppaftur og sigur við hann: „Ert tú Kristus, sonur hins hálovaða? Eg svørji teg við hin livandi Guð, at tú sigur okkum, um tú ert Kristus, sonur Guðs!“ Jesus segði við hann: „Tú segði tað sjálvur. Eg eri tað. Men eg sigi tykkum, frá hesi stund skulu tit síggja menniskjusonin sita við høgru hond kraftarinnar og koma í skýum himmalsins.“
Tá skræddi høvuðspresturin klæði síni sundur og segði: „Hann hevur spottað Guð! Hvat nýtist okkum nú fleiri vitni? Sí, nú hava tit hoyrt gudsspottanina. Hvat halda tit?“ Men teir dómfeldu hann og søgdu: „Hann er sekur til deyða.“
Og teir menn, ið hildu Jesusi, háðaðu hann, og teir spýttu hann í andlitið og slógu hann við knýttum nevum; men summir tveittu eitt plagg oman yvir hann, bundu fyri eyguni á honum og slógu hann í andlitið og søgdu: „Profetera fyri okkum, Kristus, hvør var tað, sum sló teg?“ Og mong onnur tílík spottorð talaðu teir til hansara.
Dómurin yvir Jesus – tann avgerandi dómurin
Og tá ið tað var liðið út móti degi, gingu allir høvuðsprestarnir saman í ráð við teir skriftlærdu og fólksins elstu, alt ráðið, og teir hildu samráð saman móti Jesusi at fáa hann tiknan av lívi. Og teir førdu hann fram fyri ráðssamkomu sína og søgdu: „Ert tú Kristus, tá sig okkum tað!“ Men hann segði við teir: „Um eg sigi tykkum tað, tá trúgva tit tí ikki; og um eg spyrji, tá svara tit mær ikki ella sleppa mær leysum.
Frá hesi stund skal menniskjusonurin eiga sæti við høgru hond Guðs kraftar!“ Og teir søgdu allir: „Ert tú tá sonur Guðs meðni?“ Men hann segði við teir: „Tit siga tað, tí at eg eri tað.“ Men teir søgdu: „Hvat nýtist okkum longur vitnisburðir? Tí at vit hava sjálvir hoyrt tað av hansara egna munni.“ Og allur flokkurin av teimum reistist, og teir bundu Jesus og førdu hann bundnan frá Kajfasi til borgina hjá landshøvdinganum og fingu Pontiusi Pilatusi, landshøvdinganum, hann. Men tað var tíðliga á morgni.
Deyði Judasar
Tá ið Judas, ið sveik hann, sá, at hann var dømdur sekur, tá iðraði hann seg eftir tí og fór við teimum tríati silvurpeningunum aftur til høvuðsprestarnar og hinar elstu og segði: „Eg havi syndað, við tað at eg sveik sakleyst blóð.“ Men teir søgdu: „Hvat liggur okkum á tí? Tað fert tú sjálvur at síggja til!“ Og hann kastaði silvurpeningarnar inn í templið og gekk sín veg; og hann fór burtur og hongdi seg. Og hann datt niður og skrædnaði, og allir innvølir hansara komu út. Men høvuðsprestarnir tóku silvurpeningarnar og søgdu: „Tað er ikki beint at leggja teir í tempulkistuna, tí at hetta eru blóðpeningar.“
Men teir hildu saman ráð og keyptu fyri teir pottamakarajørðina at hava til grevstur fyri útlendingar. Og hetta er vorðið øllum teim kunnigt, sum búgva í Jerúsalem, so at hesin jarðarteigur til tann dag í dag á teirra máli nevnist Hakeldama, tað er blóðjørðin. Tá gekk tað orðið út, ið er talað av Jeremia profeti, tá ið hann sigur: „Og teir tóku teir tríati silvurpeningarnar, virði, ið hann var mettur til, hann, ið teir mettu fyri Ísraels børn; og teir lótu teir fyri pottamakarajørðina, soleiðis sum Harrin mær beyð.“
______________________________________________________________________________________________________________________________________________
Lagt út: Ásbjørn Jacobsen


text: Í Havn plagdu tey at tosa um plátuhandilin hjá SHJ og plátuhandilin hjá Hansemann. Í Klaksvík var tað plátuhandilin hjá Ullman Knudsen. Tríggjar kulturbastiónir í gomlu Føroyum. Í Nashville er tað plátuhandilin hjá Ernest Tubb á Broadway. Her er alt nýtt í countrytónleiki at fáa. Fløgur, bøkur og dvd. Eisini allar boksirnar hjá týska Bear Family Records. Sjálvt viðskiftafólkið, sum kemur inn higar er áhugavert at eygleiða. Ein ferðabólkur og eitt par, ið er sum klipt úr sjónleikinum Grease. Hon í reyðum høghalaðum skóm og gulum heklaðum kjóla, hann í uppbrotnum kovboybuksum, spískum skóm, ljósareyðari skjúrtu og hári, sum er greitt í brylcreme. Nashville er ein tíðarmaskina. Og tað er ikki altíð, at hon gongur frameftir.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Konsert við Guðrið Hansdóttir og Annemarie Zimakoff
Fríggjakvøldið 1. juli '11 klokkan 20 verður stór dupult útgávukonsert við Guðrið Hansdóttir og Annemarie Zimakoff á Staðnum.
Fyrr í mánaðinum gav Guðrið sína triðju útgávu, Beyond the Grey út. Tónleikastílurin er nú meira fólkatónleikur og sungið er á bæði enskum og føroyskum.
Guðrið hevur vunnið heiðurin sum Ársins kvinnuligu sangari og "Ársins fløguútgávu" á Planet Awards.
Annemarie Zimakoff er úr Danmark. Fløgan, ið hon gav út í 2010 The Girl Without Music, fekk sera góð ummælir, og m.a. fekk hon 4 stjørnur í tónleikablaðnum Gaffa og tónleikur hennara er nógv spældur í donskum útvarpsrásum.
Gleðið tykkum til at hoyra tveir serstakir sangskrivarar á Staðnum nú fríggjakvøldið 1. juli kl. 20.00.
Atgongumerki á 100 kr.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Jákup Jóansson, kongsbóndi í Dalsgarði í Skálavík og sýslumaður í Sandoy, var sonur løgmannin Jógvan Pálsson á Oyri og tók við løgmansembætinum í Føroyum eftir pápan. Um hann er ein frásøgn, hvussu hann giftist og kom til Dalsgarðs.
Jákup fór í fríggjaraferð eitt árið til Sandoyar, og Klæmint prestur loftaði honum beinanvegin, tí hann vildi so fegin hava hann giftan við Kristinu, dóttur sínari. Jákup gjørdi seg út í Todnes í sín besta búnað — prúður og menniligur var hann — hitti prest og fekk góða mótitøku. Hann tosaði við harra Klæmint um, hvat ið hann hevði í kvitta, bar eyga við Kristina og fekk hug á henni. Væl dugir prestur á at skyna, at honum dámar hana, men ikki henni hann. Prestur biður dóttrina vísa honum húsini, tí hann nær ikki sjálvur, sigur hann. Meðan tey so ganga og tosa, ber Jákup upp bønarorð, men fær krakk. Kristinu dámar hann ikki; hon heldur hann vera so misháttan. Hann kærar sína neyð fyri presti, men prestur sigur, at hann hevur ikki farið væl at. “Eg skal fáa tað í lag ímillum tykkara, kom tú aftur seinni. Næsta sunnudag ætli eg mær at hava veitslu, tí tá er føðingardagur mín, og tá ber væl til hjá tær at koma. Meðani skal eg tosa við hana.” Jákup kemur aftur sunnudagin eftir um ta tíð, at prestur er í kirkju. Hann fer tó ikki beint í Todnes, men í kirkjuna. Øll prestafólkini eru í kirkju uttan Kristin; hon stákast eftir í húsinum. Prestur og Jákup fylgjast heim í Todnes og finna Kristina móða av strevi. Prestur letst ikki um vón, men sigur við dóttrina: “Tú hevur ikki biðið gestinum góðan dag.” Hon sigur nei. “Nógv hevur tú at starvast við í dag; far og gev honum hondina kortini.” Hon rættir Jákupi hondina; hann heldur fast, prestur loypur til, leggur hondina á og lýsir signing sína niður yvir tey. So vóru tey trúlovað. Men Kristin var fúkandi óð og vildi ikki koma nær festarmanni sínum. Klæmint helt tó, at hon mundi fara at gevast í endanum, og kom á samt við Jákup um at fáa Antinis, son Unga Jógvans, burtur úr Dalsgarði, sum Jákup tráaði eftir. Antinis var eitt gódlív og ógvuliga ólíkur brøðrunum Símuni og Hanusi. Klæmint kendi honum um, at hann duldi við brøðrunum í ránum teirra og drápum, og náddi at fáa hann koyrdan heim á Klettagarð. So kom Jákup at vera bóndi í Dalsgarði, men ikki batnaði ímillum hjúnini. Hon stongdi seg inni á loftinum, so hann slapp henni ikki nær. Megnarmaður var hann, men varð tó at lúta fyri henni. Eina ferð breyt hann inn á loftið til hennara, men hon tók so ímóti, at hann mátti tvíbuktaður útaftur. Ikki batti at fara fram við óhógv, og hann skifti tí atburð, var týður og blíður og royndi at sýna henni kærleika, men hon var altíð køld. Hvør røktaði sítt, hann sum bóndi og hon sum matmóðir. So stóð við eina tíð. Ein dagin fóru skálavíkingar allir til útróðrar, dalsgarðsbóndin við. Tá ið nakað leið á dagin, brast hann á við ódnarveðri. Ótti kom á heimafólkið um bátarnar, og øll tyrptust út úr húsunum oman á mølina og undir kirkjugarðin til at hyggja. Kristin Klæmintsdóttir var har eisini, ógvuliga tunnliga klødd, tó at ovurveður var. Illa heitin var hon. Bátarnir komu aftur, ein fyri og annar eftir, men einki sást til Dalsgarðsbátin. Alt var veðrið til at herða meira og meira uppá. Kristin varð standandi í ringum skørum og nøkur fólk við henni. Tá rópar ein: “Nú kemur Dalsgarðsbáturin inn ímóti høvdanum!” Hon stóð, til báturin var komin inn á víkina, og fór so heim at húsum.
Níggju mánaðir eftir hetta doyptist í Sands kirkju fyrsta barn Jákups og Kristinar.
-
Jákup Jóansson var tvær reisur niðri, aðra ferð upp á landsins besta. Í teirri fyrru ferðini vardi hann pápa sín fyri ein rangan dóm, sum hann skuldi hava felt yvir norðoyasýslumann. Ì teirri seinnu ferðini skuldi hann royna at fáa Klettagarð lagdan aftur at Dalsgarði, men kom ikki aftur til Føroya og spurdist ongantíð uppaftur. Eingin visti at siga, hvussu hann var komin av døgum. Skrín hansara kom tó aftur til Føroya, og harí var norska lóg og ein altartalva við innskriftini »Jacob Jonsen og Kristen Klemments-Datter.« Altartalvan hongur enn í Skálavíkar kirkju.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Starvsvenjing
22. november 2013
Vit hava júst havt tvær fittar og raskar gentir í starvsvenjing á garðinum. Tær eita Elsa og Elspa, og koma úr 10. Flokki frá Skúlanum við Løkin.
Tær hava roynt alt tað arbeiðið, ið hoyrir hesi árstíð til á Dímuargarði. Alt frá at ambæta seyði og neytum, mjólka, taka upp røtir og mangt annað.
Vit halda tað vera óføra hugaligt, tá ung fólk vísa áhuga fyri, og ynskja at royna eitt sindur av okkara arbeiðið.
Vit vóna sjálvandi at áhugi fyri landbúnaði og hugur til slíkt arbeiði kann vekjast við slíkum upplivingum og royndum tey ungu nema sær.
Elsa gevur seyðnum súrhoyggj. Seyðinir komu inn fyrst í vikuni.
Niðanfyri sæst Elspa, ið situr og mjólkar kúnni Gerdu.
« Aftur


text:
(KP)
Monday, May 26, 2014
25 ára jubileumsframsýning - tey ungu sýna fram
Føroyska Listafelagið í Keypmannahavn hevur 25 ára jubileum og feirar tað við eini framsýning, sum læt upp í gjár, sunnudagin við verkum hjá fýra ungfólkum; Ludvík á Brekku, Jórunn Reginsdóttir, Rólant Lenvig Av Reyni og Allan Korsager Davidsen:Vit hava fingið nakrar myndir sendandi frá einari væl eydnaðari fernisering, tað sær út sum, at Føroyska Listafelagið í Keypmannahavn er alive and kicking nú tað fyllir fjórðings øld. Tað er gleðiligt í heilum at hoyra um øll tiltøkini, sum verða fyriskipað við føroyskari list í danska høvuðsstaðnum, hetta boðar frá evnum og áhuga. Her eru nakrar fotomyndir frá tiltakinum:
(KP)
Posted by Listin at 7:41 AM


text:
Fólkini, sum vit velja til at stýra landi okkara hava avgerandi týdning fyri framtíðar umstøðurnar hjá mentan og list. Persónligi smakkurin nýtist ikki hava nakran týdning fyri teirra mentanarpolitikk, men vit eru allíkavæl forvitin. Tí hava vit biðið nakrar politikarar um at siga okkum, hvat teirra yndislistaverk er og í trimum reglum greiða okkum frá hví júst hetta listaverkið hevur týdning fyri tey.
Eyðgunn Samuelsen, Javnaðarflokkurin
Eg havi eina stora plakat i rammu i stovuni av myndini 1900
Plakatina fekk eg fra vinfolki ta ið eg fylti 25 so tað er lika so nógv ár siðan. Eg havi altið verið so hugtikin av myndini, bakgrundini eru myrk skyggj, síðan ein hopur av fólki og fremst har sólin skínur eru tveir menn og ein kvinna við einum barni undir arminum. Kenni søguna um myndina, ið er ein malningur, men fyri mær merkir hon at vanlig fólk taka stigið ut i solina og tað hava tey just funnið utav at tey hava rætt til. Komið altið at hugsa um eina strofu úr sanginum hja Nordahl Greig (Kringsatt av fiender): solskin og brød og vand ejes af alle"


text:
Í sambandi við Heystfagnaðin hava vit verið tveir túrar í vikuni. Fyrsta vitjanin var í Saksun í Dúvugørðum og seinna vitjanin var á Listasavni Føroya.
Í
Dúvugørðum:
Jóhan
fortaldi okkum, hvussu fólkini á garðinum livdu fyri 300 árum síðani. Vit sóu millum annað roykstovuna, har
arbeiðsfólkið búði, og ta fínu
glasstovuna, har tey, ið áttu bóndagarðin búðu. Vit fóru síðani ein túr til
Tjørnuvíkar at hyggja runt í bygdini.
Á
Lisasavninum loystu vit uppgávur, og sóu
fleiri vakrar málningar hjá millum annað Sámali Joensen –Mikines, Tróndi
Patursson og Ingálvi á Reyni. Eisini vóru vit inni í Bingjuni hjá Tróndi
Paturssyni. Tað var nakað heilt serligt, vit skuldu úr skónum, og tá traðkað
varð innum, var tað, sum hingu vit í leysari luft. Flestu næmingarnir fóru inn
í hana fleiri ferði, og vildu fegin vitja aftur.
Eftir
vitjanina fóru vit ein túr í Viðarlundina at eta matpakkan og savna okkum bløð,
sum vit skulu brúka í skúlanum seinni í
vikuni.


text:
Sýn av bilskaða
Hevur tín bilur fingið skaða, skal hann til sýn hjá einum góðkendum verkstaði áðrenn umvælingina.
Soleiðis gert tú, tá ið bilurin hevur fingið skaða:
-
Boða okkum frá, at bilurin hevur fingið skaða. Hetta kanst tú gera her á heimasíðuni.
-
Tá ið vit hava fingið fráboðanina, fært tú eitt skaðanummar frá okkum.
-
Tú fært ein váttan, ið sigur, um tryggingin fevnir um tann skaða, sum bilurin hevur fingið.
-
Eftir hetta kanst tú seta teg í samband við ein verkstað.
Verkstaðir
Fá yvirlit yvir góðkendar verkstaðir og fyrimunarverkstaðir her. Eisini kanst tú lesa meira um, hvørjar treytir vit seta verkstaðum, sum umvæla bilskaðar her.


text:
Runavíkar býráð hevur á fundi 25. juni 2015 sett Eyðun Petersen úr Søldarfirði í starv sum nýggjur tekniskur leiðari hjá kommununi. Hann tekur við starvinum eftir Dávid Reinert Hansen. Eyðun er 51 ára gamal og hevur útbúgving sum byggifrøðingur umframt viðkomandi skeið. Hann hevur nógvar og fjølbroyttar arbeiðsroyndir frá stórum føroyskum verkætlanum, m.a. hevði hann høvuðsábyrgdina fyri skúlabyggingini við Løkin vegna Articon, sum hann hevur verið í starvi hjá seinastu árini. Eyðun Petersen byrjar í starvinum 1. september.
21. august 2015
21.08.2015
Eyðun Petersen, Søldarfjørður, settur sum tekniskur leiðari í Runavíkar kommunu
Runavíkar býráð hevur á fundi 25. juni 2015 sett Eyðun Petersen úr Søldarfirði í starv sum nýggjur tekniskur leiðari hjá kommununi. Hann tekur við starvinum eftir Dávid Reinert Hansen. Eyðun er 51 ára gamal og hevur útbúgving sum byggifrøðingur umframt viðkomandi skeið. Hann hevur nógvar og fjølbroyttar arbeiðsroyndir frá stórum føroyskum verkætlanum, m.a. hevði hann høvuðsábyrgdina fyri skúlabyggingini við Løkin vegna Articon, sum hann hevur verið í starvi hjá seinastu árini. Eyðun Petersen byrjar í starvinum 1. september.


text:
Orð: E.B. – J.A. Hultman
Lag 1: A.P. Berggren
Lag 2: Jens Guttesen
Týtt: Victor Danielsen
1. Sov í friði, kæri skattur,
hvíl í grøvini í frið,
til tú brátt í hvítum klæðum
einglunum skalt savnast við.
Har, hvar følnað rósan reyð
reisist upp til lív frá deyð.
2. Tú vart tínar móður gleði,
faðirs kærleik átti tú.
Men nú skiltist tú frá okkum,
fórt av fold til himmalbú
til at vera honum hjá,
sum á fold tú trúði á.
3. Fyri trónuni tey standa,
øll tey frelstu møtast glað,
heilsast har í ljósins staði,
har, hvar nátt ei dimmir dag.
Har hvar ævigt alt er nýtt,
Lambsins prís har ljóðar frítt.
4. Áh, vit kunnu mangan spyrja,
hví so stutt á fold tú gekk
sum ein lítil sólskinsstrála
– so tú brádligt heimboð fekk.
Vildi Harrin til sín inn
draga nærri vári sinn?
5. Men um enn várt hjarta bløðir,
takka vit tó fyri teg.
Skjótt skal Harrin okkum flyta
heim av hesum sorgarveg.
Til vit møtast aftur sæl,
inntil tá – farvæl, farvæl!


text:
Ein lekkur og løtt rullukøka slær ongantíð feil.
Er tað kanska eitt sindur ommuligt at baka rullukøkur? Møguliga, men tað ger tað bara enn hugnaligari. Hendan er frísk og søt, júst sum okkum dámar tað. Tú kanst saktans koyra annað tilfar ímillum, so sum banan, aðra sjokulátu osf.
Tilfar
Køkudeiggið:
100 g sukur
3 egg
100 g mjøl
1 tsk vaniljusukur
1 tsk bakipulvur
Ímillum og omaná:
400 g frísk jarðber
4 spsk sukur
2 mars
1 sitrón
2,5 dl róma
Soleiðis gert tú:
Byrja við at skera jarðberini smátt, men lat nøkur verða eftir, til at leggja omanyvir rullukøkuna. Koyr tey í eina skál og stroy tey við sukri og vætuni av einari sitrón. Lat hetta standa í 1-2 tímar.
Set ovnin á 175 stig.
Píska sukur og egg saman til ein eggjasnaps. Blanda mjøl, vaniljusukur og bakipulvur saman, og síla tað í eggjablandið. Píska ein løtu og koyr síðani deiggið í eina klædda 20×30 cm bakiplátu (fyri eina lítla tjúkka rulla, sum á myndini) ella í eina vanliga bakiplátu, um tú ynskir eina tynri útgávu. Baka í 15-20 min, til botnurin hevur ein gyltan lit. Tak køkubotnin úr ovninum og vend honum við á eitt sukurklætt bakipappír.
Viðhvørt kann tað verða torført at rulla køkudeiggið, tískil kanst tú royna at rulla tað saman við bakipappírinum, ímeðan køkubotnurin enn er heitur.
Píska nú róman og sker marsini í smáar bitar.
Legg 2/3 av rómanum á køkubotnin, stroy jarðberini omanyvir, men royn og síla tað mesta av vætuni frá. Stroy helvtina av marsbitunum omanayvir og rulla køkuna saman. (Tann styttra síðan av køkubotninum, gevur endaligu longdina á rullukøkuni).
Pynta síðani við restini av rómanum, jarðberunum og marsbitunum.
M&K


text:
AMNESTY INTERNATIONAL
AMNESTY INTERNATIONAL ER EIN ALTJÓÐA RØRSLA við meira enn sjey milliónum heimsíbúgvum, sum taka órættvísi persónligt. Vit stremba ímóti einum heimi, har øll menniskju hava øll tey mannarættindi, sum ST-yvirlýsingin um mannarættindi frá 1948 ásetur.
Tað vóru vanlig fólk sum tú og eg, sum stovnaðu felagsskapin. Felagsskapurin er politiskt og átrúnaðarliga óheftur og óheftur av øllum fíggjarligum áhugamálum. Eingin stjórn er friðað fyri atfinningum frá Amnesty, og eingin støða er vónleys.
Í 1961, tá ið felagsskapurin varð stovnaður, hevði fáur sæð fyri sær, at tann, sum fremur píning, fór at gerast friðleysur, at flestu lond í heiminum fóru at banna deyðarevsing, og at stjórnarleiðarar, sum fremja krígsbrotsverk móti mannaættini, fóru at verða settir fyri ein altjóða dómstól.
Tað er betri at tendra eitt ljós enn at biðja ilt yvir myrkrið. – Peter Benenson, sum stovnaði Amnesty International í 1961.
Tað BYRJAÐI VIÐ EINI SKÁL FYRI FRÆLSI
Tá ið tveir studentar í Portugal í 1961 vórðu fongslaðir fyri at skála fyri frælsi, øtaðist tann bretski advokaturin, Peter Benenson, við. Við eini grein í blaðnum The Observer setti hann gongd á eitt átak, sum varð væl betur fagnað enn væntað. Bløð um allan heim endurprentaðu greinina, sum var eitt neyðarróp um at gera okkurt ítøkiligt fyri teir gloymdu fangarnar. Hugskotið var at heita á fólk kring allan heimin um at virka í felag fyri rættvísi og frælsi.
Greinin hjá Peter Benenson kveikti eina serliga rørslu og slóðaði fyri einum nýggjum máta at virka fyri broytingum.
Ikki fyrr enn tann seinasti samvitskufangin er leyslatin, tað seinasta píningarkamarið er afturlatið, og ST-yvirlýsingin um mannarættindi er ein veruleiki fyri fólkið í heiminum, verður arbeiði okkara liðugt – Peter Benenson.
Amnesty í dag
Eftir meira enn 50 ár við nógvum ítøkiligum úrslitum hevur Amnesty verið fyri kollveltandi broytingum. Tí tann, sum støðugt vil ganga á odda í stríðnum fyri mannarættindum, má lata sær broytingar lynda.
Vit eru farin frá bara at hava eitt høvuðssæti í London til at hava stórar økismiðstøðir kring allan heimin. Í Afrika, Asia, Latínamerika, Miðeystri, Evropa og Eysturevropa. Økismiðstøðirnar fáast við kanningararbeiði, átøk og samskifti. Vit megna nú skjótari og betur at átala, mótmæla og virka ímóti mannarættindibrotum. Vit eru ein reystari rødd fyri frælsi og rættvísi.
Hugsa tær, hvat vit kunnu avrika, tá ið vit standa lið um lið við aktivistar úr øllum pørtum av heiminum. Hvussu nógvar samvitskufangar vit kunnu fáa leysar, hvussu nógvum píningarofrum vit kunnu bjarga, og hvussu nógvum menniskjum vit kunnu geva møguleikan at krevja síni rættindi og rættin til eitt virðiligt lív.
Hvat gera vit?
1. Vit kanna og almannakunngera veruleikar, tá mannarættindabrot verða framd.
2. Vit ávirka stjórnir og aðrar valdsmiklar bólkar so sum stórar altjóða fyritøkur. Tí vit vilja tryggja okkum, at tey eftirliva grundleggjandi mannarættindi.
3. Vit fortelja ta sonnu og sterku søguna hjá teimum menniskjum sum vit arbeiða saman við.
4. Vit hava milliónir av stuðlum og virknum limum, sum vit íverkseta átøk saman við fyri at broyta heimin og verja tey mest sárbæru menniskjuni í heiminum.
5. Vit stuðla og eggja øllum menniskjum at krevja síni rættindi við at upplýsa um grundleggjandi mannarættindi.
6 grundleggjandi virði hjá Amnesty International
Altjóða samhaldsfesti
At gera veruligan mun fyri tann einstaka
Altjóða slagkraft
Mannarættindi fyri øll altíð
Óhefti
Demokrati og sínamillum virðing
Lógin fyri
Amnesty International
Yvirlýsing fyri
Amnesty International
5 strategisk mál hjá
Amnesty International
Ársfrágreiðingar
Altjóða frágreiðingin:
Amnesty International útgevur hvørt ár eina ársfrágreiðing har mannarættindabrot í øllum heimsins londum verða umrødd. Ein gjøgnumgongd av hvørjum einstøkum landi, og henda frágreiðing er grundarlagið undir stórum parti av arbeiðnum hjá felagsskapinum. Í hesi frágreiðing verða Føroyar viðgjørdar sum partur av kongaríkinum Danmark.
Sí altjóða frágreiðingar hjá Amnesty International:


text:
Vikuskiftið 27-29 mars hevði eg tann framíhjárætt at vera til ikki færri enn tvær Bob Dylan konsertir. Leygarkvøldið gekk leiðin yvir um Öresund til Malmö Arena og sunnukvøldið gekk hon til Forum á Frederiksberg. Í báðum umførum spældi Bob konsert við bólki og í báðum førum vóru nøkur fantastiska góð løg framførd. Hatta var tann stutta útgávan, men ein longri ein finst eisini og hon heldur fram her:
(framhald frá 1. parti)
Dagin eftir vaknaðu vit til ein nýggjan sang og ein nýggjan (sunnu)dag. Sólin skein eitt sindur. Hesuferð var tað Meinhard sum ringdi, og hann fekk fatur í mær. Hann og hjúnini Jan Johansen og Sarah Hepburn Johansen ætlaðu á konsert. Sarah hevði myndatól við og tað er hon sum hevur tikið myndirnar frá konsertini.
Solveig og eg fóru nokkso tíðliga avstað at stilla okkum í kø. Tvs. vit vóru har uml. 1 og ein hálvan tíma áðrenn dyrnar opnaðu. Tá var køin ikki so øgiliga lang, men hon vaks skjótt. Eitt, ið vit sannaðu hesa løtuna, og sum eg eisini hugsaði um kvøldið fyri í Malmö var, hvussu ymisk mannamúgvan var; hvussu nógv ymisk fólk ætlaðu sær á konsert at lurta eftir Dylan. Bæði hvat aldursbólki, útsjónd, verumáta, nationaliteti o.m.ø viðvíkur, er talan um ein sera fjølbroyttan hóp av fólki. Eg haldi at tað hevur okkurt at gera við at Bob Dylan hevur verið around so leingi og at har eru so nógv ymisk tíðarskeið og ymiskar versjónir av honum (sum eg skrivaði meiri um í 1. parti). Men eisini okkurt við tað at Bob rúmar nógvum ymiskum. "Høgt til lofti og vítt til veggja" var eitt hugtak.
Vit møttu Meinhard, Jan og Sarah í Forum og tað endaði tíbetur soleiðis at vit øll somul komu at standa saman frammarlaga, ordiliga langt frammi faktiskt. Einar 10 metrar frá pallinum, har sum Bob fór at standa og syngja og spæla. Tað var kul. Her var góður hýrur. Sarah og Jan vóru jú kjarnin í bólkinum glorybox, ið einafer spældi í Losjuni í Götu, og sum var við til at veita íblástur til eina rúgvu av tingum. glorybox gjørdu eina fantastiska góða plátu og eina góða EP eisini. Sarah gav eina frálíka soloplátu út í 2006. Í fjør stovnaðu tey bæði ein nýggjan bólk sum eitur Zhaeng Zhaeng og ein nýggj pláta er í ger. Spennandi er.
Ávegis til Malmö hekk eg út við Johannes úr Lampshade, ið eisini telist millum bólkar, ið hava heinta sær íblástur frá glorybox. Tí var tað stuttligt at møta Sarah og Jan dagin eftir. Tað gav líkasum meining. Mamma Jan var eisini við. Hon var ordiliga fitt. Jan og eg prátaðu dúgliga um My Bloody Valentine túringina í fjør, sum man nú einaferð ger, tá man hittist. Tað var gamalt. Fyrr. Jan og Sarah hoyrdu MBV í Glasgow, meðan Solveig og eg hoyrdu tey á Roskilde festival. Men semja var um, at tað var totalt genialt. Vit prátaðu um alt møguligt annað eisini.
Meinhard var so peppaður, at hann var ikki ordiliga til at fáa kontakt við. Tvær Bob Dylan konsertir uppá eitt vikuskifti er heldur ikki til at kimsa at. Men Sarah tosaði heilt fitt við hann. Meinhard heilsaði eisini uppá onkur onnur fólk sum stóðu har frammi, onkran sum hann kendi frá øðrum Dylan konsertum. Aðrar "Dylanologar". Hardcore fjepparar. Tað var stuttligt. Hetta var ein nörda samankoma í serflokki!
Bíða eftir Bob og spenningurin økist. Foto: Sarah Hepburn Johansen
...og so brádliga...so dempaðust ljósini enn einaferð og eyðkenda annonseringin var aftur at hoyra. Stóðu sum sagt langt frammi og hesuferð sá eg allar limirnar í bólkinum væl, umframt Bob sjálvan. Tað var nakað heilt annað, something else. Bob og co. løgdu frá landi við einum sangi sum vísti seg at vera eingin annar enn "Gotta serve somebody"! Fyrsta lag á teirri meistarligu Slow Train Coming frá 1979. Plátan er hin fyrsta í sonevndu gospel trilogiini hjá Bob. Bæði Meinhard, Jan og eg gjørdu eitt ordans lop í tí vit uppdagaðu hvør sangurin var og tað var so sannliga ikki avtalað frammanundan! "Well, it might be the devil, or it might be the Lord, but you're gonna have to serve somebody." Fantastiskt lag og tá ein í mong ár hevur trálurtað Slow Train Coming, var tað ótrúligt at hoyra tað live. Hetta var ein byrjan sum vildi nakað! Sí video her:
Yvirhøvur var tað stuttligt at standa har frammi og síggja samspælið millum tónleikararnar. Har hendi nógv alla tíðina. Tí Bob hevur eina øgiliga rúgvu av sangum í skjáttuni, og tað er nógv sum verður skift út fyri hvørt kvøld, hóast onkur løg mestsum altíð ganga aftur. "Like A Rolling Stone" og "All Along The Watchtower" plaga t.d at liggja fast onkrastaðni síðst í settlistanum. Men hetta eru eisini tvey av teimum allarbestu løgunum hjá Bob; tveir sangir, ið mestsum hava brent seg fastan í vesturlendska mentan og eru hornasteinar í rock søguni. Men bólkurin trívir sjáldan (ella ongantíð) í rutinurnar; har tykist at vera ein afturvendandi opinleiki fyri tí óvæntaða og spontana í tónleikinum. Sangirnir gerast sprell-livandi í løtuni teir vera framførdir. Góður bólkur eisini. Bassleikari og bandleader Tony Garnier ber av øllum. Hann er for kul og tá Bob introduseraði limirnar í bólkinum, gjørdi eg við vilja eyka nógv burturúr klappi og rópi, tá Garnier var nevndur. Bæði kvøldini. Kanska býttisligt, men hann er ein forbiði dugnaligur og kulur tónleikari. Og hann hevur spælt við Dylan síðani 1989 og hevur ein øgiliga týðandi tónlistarligan leiklut í bólkinum. Hattin av fyri tí.
Aftaná "Gotta Serve Somebody" fingu vit "When I Paint My Masterpiece" og "Watching The River Flow". Báðir av Greatest Hits vol. II frá fyrst í 70unum. Tann plátan var ein dupult ein av slagnum, og tann eina innihelt nýtt tilfar. Ikki sangir sum eg kenni tað stóra til, men ljóðaðu til at vera góðir. Upprunaligu versjónirnar hava hatta har feita "leysa" feelið, ið eyðkennir nógvan 70ara tónleik. Eitt sindur a la Blood On The Tracks frá 75. Eitt lag frá júst hesi plátuni var eisini næst; "Simple Twist of Fate". Super gott.
Í tí sum longu sá út til at gerast ein framúrskarandi konsert, kom so eitt ess afturat úr ermuni; ENN ein sangur av Slow Train Coming, nevniliga fantastiska gospel balladan "I Believe In You". Somuleiðis ein sangur, ið hevur havt ómetaligan týdning gjøgnum árini. Sambært Meinhardi finst so at siga einki fordømi í nýggjari tíð, har Bob hevur spælt heili tvey løg av Slow Train Coming. Sosatt vóru vit heppin at vera har.
Síðani fóru vit ein túr framvið frálíka "Tweedle Dee & Tweedle Dum" av "Love and Theft" (plátan eitur soleiðis, hevur gásareygu við vilja) frá 2001 og so tveir frálíkir Time Out Of Mind (97) sangir í senn; 'Til I Fell In Love With You" og "Tryin' To Get To Heaven".
Time Ouf Of Mind er ein ótrúlig pláta, framleidd av Daniel Lanois og skitin og nakin og rá og ópolerað. Haldi ikki Dylan var í serliga góðum hýri í tíðarskeiðnum tá tann plátan var til. Tað hoyrist. Sangir um hjartasorg og tað at vera troyttur í sálini. Tað frættist annars at støðan er øvugt í sambandi við tí nýggju, Together Through Life, ið kemur út síðst í hesum mánaðinum. Her sigst hann at vera í góðum lag. Soleiðis er tað so ymiskt.
Multi instrumentalisturin Donnie Herron á fiól og Bob við orglið. Foto: Sarah Hepburn Johansen
Aftaná hetta fingu vit tvinni lyrisk meistaraverk úr mið-60unum; "It's Alright Ma (I'm Only Bleeding" (ein yrking, ið Dylan sjálvur hevur umrøtt sum verandi nakað heilt serligt) av Bringing It All Back Home (65) og hin somuleiðis ótrúligi "Desolation Row" av Highway 61 Revisited (65). Enn ein fantastiska góð yrking í hesum sanginum. Ein yrking, har ein ikki bara soleiðis uttan víðari fær meining og "kronologi" burturúr tekstinum, men har reglurnar eru sum ein langur streymur av lýsandi orðum, ið onkursvegna birta lív í djúparu løgini í tilvitskuni.
Bob spældi orgul í teim flestu løgunum og í "Desolation Row" spældi hann ordiliga feitt riff baserað orgul, ið var berandi í lagnum. Akkurát hesin sangurin var í roynd og veru so góður, at eg mátti næstan klípa meg í armin fyri at sannføra meg sjálvan um at tað var veruligt. Lagið og mæta yrkingin fingu onkursvegna sítt egna flog hesa løtuna. Í mínum stilla sinni takkaði eg bara fyri at eg slapp at upplivað hetta.
Tann mest kiksaða OG tann mest musikalska løtan alt vikuskiftið kom eisini í "Desolation Row". Móti endanum, tá Bob tók munnharmonikuna upp til munnin og ætlaði at spæla solo, men síðani knappliga broyting meining og endaði við at leggja hana frá sær aftur. Hóast hann sá út til vera nokkso illa við av hesum, og tað VAR eisini eitt sindur kiksað, so helt eg at tað vitnaði um musikalska innliving og hetta at "vera í nú'inum"; um ein munnharmonikusolo ikki skal spælast, so skal hon ikki spælast! Sjálvt um tað sær kiksað út! Tað kann eisini hava havt okkurt við tað at gera, at orgul riffið var berandi í sanginum, og tá Bob slepti orglinum, og ætlaði sær í holt við munnharmonikuna, misti sangurin eitt sindur fokus. Ella kanska var tað bara Bob, ið misti pippið eina løtu? Góður sangur og góð framførsla óansæð. Sí her video upptøku av "Desolation Row" live í Forum sunnukvøldið 29/3:
Endin av konsertini, tvs. síðstu løgini í fyrsta settinum og eykaløgini, var umboðaður við klassikarum úr 60unum ("Rolling Stone", "Watchtower", "Blowin' in the Wind") og so perlum av Modern Times (2006), í løtuni tann nýggjasta hjá Dylan; Sálmakendi "When the Deal Goes Down", brakandi feiti rockarin "Thunder on the Mountain" og framúrskarandi jazz balladan "Spirit on the Water". Alt gott at hoyra aftur.
Henda konsertin endaði eisini við "Blowin' in The Wind", somuleiðis í teirri øðrvísi swing kendu útgávuni, ið eisini var at hoyra í Malmö kvøldið fyri. Ein fín rosina í pylsuendanum. Eg fór at hugsa um okkurt sum tann nú deyði Pávin Johannes Páll II segði í 1997, tá Bob Dylan spældi til eitt tiltak í Italia. Pávin var eisini hjástaddur og ymisk italiensk tónleikanøvn framførdu. Tann táverandi kardinal Ratzinger (núverandi Bænadikt pávi) var skeptiskur yvir at "profeturin" Dylan slapp at luttakað og harvið assosierað seg við pávan, men pávin sjálvur hevði eina aðra fatan av tingunum. Hann nýtti sangirnar hjá Dylan sum grundarlag í talu síni. M.a "Blowin' in the Wind":
"A representative of yours has just said on your behalf that the answer to the questions of your life “is blowing in the wind”. It is true! But not in the wind which blows everything away in empty whirls, but the wind which is the breath and voice of the Spirit, a voice that calls and says: “come!” (cf. Jn 3:8; Rv 22:17).Hatta har við vindinum vekir okkurt í mær. Og hatta har við vegnum. Men serliga hatta við vindinum.
You asked me: How many roads must a man walk down before you call him a man? I answer you: one! There is only one road for man and it is Christ, who said: “I am the way” (Jn 14:6). He is the road of truth, the way of life."
-Johannes Páll Pávi Annar, 1997
Men so er tað spurningurin; hvussu var konsertin? Hvussu vóru báðar konsertirnar? Hvussu var hetta Bob Dylan vikuskiftið? Fyri mítt viðkomandi var tað ordiliga gott. Eg dugi ikki at síggja tað øðrvísi, enn at tað var ordiliga, ordiliga gott. Fantastiskir sangir framførdir live av tí besta núlivandi sangskrivaranum sum eg veit um. Tað er tað sum Bob Dylan í stuttum er; ein fantastiskur sangskrivari. Ikki er neyðugt at gera meira hóvasták burturúr, tó at tað gjøgnum árini hevur verið gjørt øgiliga nógv burturúr.
Dylan er hvørki profetur, "rødd hjá eini generatión" ella nakað annað. Ella er hann alt í senn? Nei, hann er bara ein fantastiskur sangskrivari. Og hann hevur fatað nøkur ting. Hann kennir tað megi, ið liggur í fólkatónleikinum, folk music. Í No Direction Home dokumentarfilminum hjá Scorsese, sigur Dylan, at tað sum upprunaliga dróg seg at fólkatónleikinum, var at hesin tónleikurin avdúkar valdið í samfelagnum, í sivilisatiónini sum heild. Fólkatónleikurin pilkar fasaduna av tingunum (enn einaferð so minnist eg ikki orðarætt, so fyrigev um eg finni eitt sindur uppá).
Dylan hevur eisini fatað, at fyri at vera ein sangari sum veruliga hevur okkurt uppá seg, ein sum hevur okkurt at siga, so má ein "kobla eina slangu" til tann ómetaliga tónleikaarv, ið liggur aftanfyri tað sum er í dag. Tað er eisini kenslan ein situr við, tá ein lurtar eftir Dylan; at hann er partur av eini langari og elligamlari siðvenju, ið strekkir seg langt aftur í tíðina. Ein liður í ketuni.
Men fyri øll hevur tað neyvan verið ein super góð konsert. Solveig helt t.d at tað var kul at síggja og hoyra hann, m.a. tí hann er ein legenda. Men hon kendi fá løg, og onkra løtuna hugdi hon eftir klokkuni. Hon segði tað eisini so væl nakrar dagar aftaná; "har eru so nógv ymisk sløg av fjepparum". Júst so. Tað er ymiskt hvussu nógv ein hevur áhugað fyri tí sum Bob tekst við, og tað er ymiskt hvat ein fær burturúr. Tí Bob er altso eitt sindur kryptiskur. Honum dámar væl at broyta sangirnar og fraserað løgini øðrvísi. Onkuntíð rættiliga øðrvísi. Ein sangur er sum so ongantíð liðugur hjá honum. Tað nyttar lítið at uppfatað nakra upptøku av einum lagi sum eina "definitiva" útgávu. Ein sangur kann altíð broytast og evnast øðrvísi til í hondunum hjá Dylan.
Bob Dylan spælir heldur ikki konsertir fyri at undirhalda fólki ella fyri at tríva í lættkeyptar loysnir. Hann er tað totalt øvugta av øllum "I AIM TO PLEASE!" hugburði. Hann spælir konsertir tí hann er drivin listarliga, tí hann ikki kann lata vera. Hann hevur verið konstant á tour síðani 1988. Reint peningaliga hevur hann ongan sum helst tørv á at gera tað, hann hevði kunna lagt seg at hvíla á laurber bløðunum fyri 30 árum síðani, men hann valdi at lata vera. Hann nærkast teimum 70 árunum, og eg trúgvi lítið uppá at hann altíð heldur at tað er so ólukksáliga stuttligt at traska verðina tunna og spæla konsertir. Men har er okkurt sum drívir verkið, okkurt sum er týdningarmiklari enn banalitetir.
Um ein tímir at fáa eitt sindur av innliti í hesa gongdina, so ber tað til. Men tað er ikki nakað sum bara kemur av sær sjálvum. Ella tað rokni eg ikki við. Ein má fyrireika seg á ein ella annan hátt. Um tað so er á tí tilvitaða ella ótilvitaða planinum. Tað er mítt giss. Í kortum.
Bob Dylan fer víðari á síni túring og vónandi hevur hann nøkur ár eftir og nakrar plátur eftir í ermuni. Nú nærkast hann teim 70 árunum, so tað er gleðiligt hvørja fer ein fær høvi at síggja og hoyra hann live við bólki. Eins og tað er gleðiligt, hvørja fer ein nýggj pláta við nýggjum sangum legst afturat samlaða verkinum.
"I realized at the time that the press, the media, they're not the judge - God's the judge, [...] The only person you have to think about lying twice to is either yourself or to God. The press isn't either of them. And I just figured they're irrelevant."
-Bob Dylan, 2005
Løgini, ið spældu vóru í Forum:
Gotta Serve Somebody
When I Paint My Masterpiece
Watching The River Flow
Simple Twist Of Fate
Tweedle Dee & Tweedle Dum
I Believe in You
'Til I Fell In Love With You
Tryin' To Get To Heaven
It's Alright Ma (I'm Only Bleeding)
Desolation Row
Honest With Me
When The Deal Goes Down
Thunder On The Mountain
Like A Rolling stone
eykaløg:
All Along The Watchtower
Spirit On The Water
Blowin' In The Wind


text:
Páll á Reynatúgvu heldur, at føroyingar burdu ruddað upp eftir sær á Føroyingarhavnini.
Páll á Reynatúgvu hevur verið í Grønlandi í arbeiðsørindum, har hann hevur fundast við formennirnir í Altinginum í Íslandi og Landstinginum í Grønlandi. Á túrinum var Páll á Reynatúgvu og vitjaði í Nordafar, sum ið nógv ár breyðføddu stórum parti av føroyska samfelagnum.
Nordafar ella Føroyingahavnin hevur leingi ligið stilt og lítið og onki arbeiði hevur verið har. Ognirnar eru tí falnar í órøkt, og eins og Páll á Reynatúgvu sigur á Facebook vanga sínum, so stendur lítið til at bjarga. Hann heldur, at hóast Nordafar gjørdist privat ogn, so hava føroyingar ábyrgd av at rudda havnina upp.
– Ikki sørt at kenslurnar tóku meg av fótum eina løtu, at síggja hvussu støðan er, her sum nógvir føroyingar vunnu sær livibreyðið í fýra áratíggju. Neyvan nógv (nakað) í stendur til at bjarga her, greiðir hann frá.
-Hóast Nordafar endaði sum privat ogn, so eiga vit sum samfelag okkara ábyrgd at rudda upp eftir okkum, og eg fari at gera mítt til at so verður, leggur hann afturat.


text:
Kynsvørtur (kondylomir)
Hvat eru kynsvørtur?
Kynsvørtur eru smáar vørtur, ið eru á kynslutunum og baktarminum. Kynsvørtur eru ein tann vanligasta sexsjúka á okkara leiðum. Kynsvørtur koma av eini ígerð av einum virus, ið rópast Human papilloma virus (HPV). Tað eru fleiri HPV sløg. Tey sløg, ið eyðkenna kondylomir, eru næstan altíð HPV 6 og 11.
Meðan tey sløg, ið eru høvuðsorsøkin til lívmóðurhálskrabbamein vegna kroniskari ígerð við HPV, eru HPV 16 og 18. (leinkja til lívmóðurhálskrabbi)
Hvussu smitta kynsvørtur?
Virus smittar í nærum sambandi millum húð og slímhinnur, t.d. við samlegu.
Hít verjir fyri smittu, um vørturnar eru undir hítini. Eru vørturnar ikki undir hítini, so verjir hítin ikki. Fólk kunnu smitta seg sjálv við vørtum fleiri staðni á kroppinum, um fólk ikki eru ansin.
Sjúkueyðkenni
Sjónligar gráhvítar vørtur, sum eru einstakar ella í hópum oftast á kynsgøgnunum ella kring kynsgøgnini. Á slímhinnum eru kynsvørturnar ofta vætukendar og ”blómkálslíkar”, meðan tær á turrari húð eru fastari. Árinini av kondylomum eru skriði, útflot og viðkvom húð.
Hjá konufólki eru tær oftast á skøpunum og við baktarmin. Hjá mannfólki eru tær á høvdinum á kynsliminum og sjálvum kynsliminum og við baktarmin.
Frá tí at fólk er smittað av kynsvørtum, og til fyrstu sjúkueyðkenni koma, ganga 3 vikur og upp til 8 mánaðir, tó oftast 2-3 mánaðir.
Hvussu verða kynsvørtur kannaðar og viðgjørdar?
Kondolymir eru eyðkendar. Tí er tað sjáldan neyðugt, at lækni kannar nærri, hvør sjúkan er. Í ivamálum tekur læknin roynd av vevnaði ella skavar av kyknum og sendir hetta til HPV kanningar.
Ongin viðgerð er, sum við vissu lekir kondylomir. Fólk kunnu sjálv smyrja morgun og kvøld í tríggjar samfullar dagar við einum podofyllotoksin-upploysingi (Condyline®), sum tálmar kyknubýtinum í húðini, sum viðgjørd verður. Viðgerðin verður uppafturtikin, inntil kynsvørturnar eru burtur, vanliga eftir 3-4 viðgerðum.
Imiquimod (Aldara®) stimbrar immunverjuna. Hetta er eitt krem, sum skal smyrjast á kondylomirnar tríggjar ferðir um vikuna.
Forskrift frá lækna er kravd til áður nevndu heilivágir.
Vanliga hvørva kondylomirnar við aðrari av hesum viðgerðum, men ein partur kemur aftur.
Um lokal viðgerð onki hjálpir, so kann læknin frysta, klippa ella brenna tær burtur, møguliga við laser. Men eisini, um viðgjørt verður á henda hátt, er vandi fyri, at kondylomirnar koma aftur.
Hava fólk fingið staðfest, at talan er um kynsvørtur, so er tað týðandi, at songarfelagin verður kannaður. Eisini er skilagott at nýta hít í viðgerðartíðini. Sum frá líður er týdningarmikið at fara til tær vanligu smear-kanningarnar hjá læknanum, har møguligar kyknubroytingar í lívmóðurhálsinum verða kannaðar.
Kondylomir hvørva av sjálvum sær – sum flest allar ígerðir. Men tær kunnu eisini vera sera mótstøðuførar fyri viðgerð og vera drúgvar. Men sjáldsamt er, at nakar hevur kondylomir eftir 40 ára aldur.
Sjúkugongdin er mangan drúgv, men útlitini at lekjast eru góð.
Sí meira kunning á:
min.medicin.dk/Sygdomme/Sygdom/94
www.apoteket.dk/Praevention/Sexsygdomme/Koensvorter.aspx


text:
Kristine Strecker Hestbech fer at hava fyrilestur um avbjóðingar í mun til javnstøðu í Løkshøll í Runavík mánakvøldið 10. august kl. 19:30
Hvør skal strúka skjúrturnar, tá maðurin ikki dugir, og konan ikki vil? Hetta er heiti á fyrilestri, sum Kristine Strecker Hestbech heldur fyri Demokratia mánakvøldið 10. august. Fyrilesturin snýr seg um avbjóðingar í mun til javnstøðu, bæði í samfelagnum og heima við hús.
Kristine Strecker Hestbech er útbúgvin gudfrøðingur. Hon er 41 ára gomul og hevur verið prestur í 12 ár, bæði í Danmark og í Føroyum.
Kristine Strecker Hestbech var limur í familju- og arbeiðskommisjónini, sum danska stjórnin setti til at gera frágreiðing um javnvág millum arbeiði og familjulív. Hendan javnvág kann vera torfør at raka hjá nógvum, og er ofta orsøkin til, at serliga kvinnur, ið hava familju, ikki átaka sær alt ov stóra ábyrgd í arbeiðslívinum, eitt nú sum politikarar.
Kristine Strecker Hestbech skipar eisini fyri pílagrímsferðum, bæði í Danmark og í Føroyum.
Hon er væl umtókt í Føroyum. Hennara tiltøk eru væl vitjað, og hon hevur evnini at bera ein boðskap fram á ein greiðan hátt, so at hann røkkur út til nógv fólk. Hetta kvøldið tosar hon so um avbjóðingar í mun til javnstøðu í samfelagnum og í familjuni.
Hesin fyrilestur er ein av mongum, sum Demokratia skipar fyri fyri at økja um javnstøðu í politikki.
Fyrilesturin verður í Løkshøll, Rókavegi 1, í Runavík. Tiltakið er alment og ókeypis. Øll eru hjartaliga vælkomin.


text:
22.juni
Á Café Fríðu og hugni við skúlan
20. juni
Í góðveðrinum fóru allir 4. flokkarnir á Skúlatrøð niðan á Háls og nækrir næmingar valdu eisini at ganga túrin niðan á Klakk
19. juni spøl og árligi rennidagurin
Dagurin byrjaði við at vit spældu borðspøl. Síðani fóru vit yvir á plenuna, har vit runnu árligu skúlastafettina.
Bowling
4.a var ein túr í Leirvík og bowlaði
Út í rúmdina
Í evning hava vit í 3.a arbeitt við perspektiv á ymsan hátt. Vit hava lært at tekna rúmligt. Í januar fóru vit so út í rúmdina.
Næmingarnir teknaðu sínar egnu hendur og føtur á eitt pappír í A3-stødd. Síðani skuldu teir tekna kropp og bakgrund og sjálvandi eisini lita.
Her kom nógv stuttligt burturúr.
Tað regnar og regnar...
Í evning hava vit í hesi vikuni aftan á stilt kavaveður í nakrar dagar á rað havt um litir og regn og teknað regnskjól. Stuttligt at síggja, hvussu hugaliga børnini í 3. a fara til verka.
Handverk og list
Í seinastu viku - viku 45 - arbeiddu vit í 3.a við einum skríggi.
- Nógvar góðar myndir. Tey eru ófør.
- Onkur helt fyri, at hetta líktist ikki sørt Herviliga Henry.
Sjálvsmyndir - I-phone
Í evning hava vit í 3.a teknað sjálvsmyndir - tikið selfies. Síðani skrivaðu vit sms-boð í føroyskttímanum. - Vika 35 - 36.


text:
Kópakona s. 205 í Les
Hetta skulu tit leggja serliga til merkis, tá tit lesa: MYNDAMÁL. Skrivið niður dømi um myndamál heima, meðan tit lesa/lurta
Nógvar søgu kunnu lesast í fláum (løgum). Veruleikaflógvin er tað, sum ítøkiliga gongur fyri seg í tekstinum. Myndaflógvin gevur við myndamáli veruleikaflónni dýpd og leggur upp til tulkingar.
Dømi um myndamál:
Samanbering: Fyribrigdi sett hvørt móti øðrum við sambindingarorðum (sum, líkasum og eins og) t.d. „vøkur sum ein rósa“.
Metaforar: Samanberingar, har sambindingarorðið er tikið burtur. T.d „Bilurin er ein kosmiskur pausudropi“ í Tigandi vitni.
Persónsgerð: Óítøkilig hugtøk gerast ítøkilig og fáa menniskjansligar eginleikar. Dømi: Deyðin við líggjanum kom.
Sálarkveiking: Ítøkilig náttúrufyribrigdi og deyðir lutir fáa menniskjansligar eginleikar, t.d. búkurin ger uppreistur. Kavafonnin grætur.
1: Skriva stuttan samandrátt av filminum
2: Hvørji evni heldur tú, filmurin viðger?
Sendið til danjal.danielsen@skulin.fo í seinasta lagi mánakvøld
Arbeiði við persónunum í bókini:
Vit fara at skugga ella elta persónarnar í søguni. Tá vit gera hetta, bera vit okkum at sum detektivar. Alt tað, sum persónurin sigur, heldur og ger, skriva vit niður. Vit býta persónarnar ímillum okkum, soleiðis at arbeitt verður við øllum persónunum. Hetta gera øll í øllum 10 kapittulunum.
Tit skulu viðmerkja, hvar í bókini persónarnir bera seg at, sum teir gera (kapittul og møguligt síðutal).
Erla - Rannvá T, Andrea
Bjørt - Annika, Mira, Ísak
Rani - Andreas D, Seth, Maria
Ingunn - Fríða, Elisabet
Ásla - Ranvá K, Óluva
Tóki - Jón, John, Lena
Tróndur - Brandur, Hans Jacob, Sólvá
Jann - Andreas M, David
Súni - Petur Ovi, Esmar
Rebekka - Halla Maria, Birita


text:
Kristiliga tíðindasendingin 61 við Poul Jóhan Djurhuus
Yvirskriftir:
- Lindin feiraði 18 ára føðingardag í Østrøm
- Holocaust minningarhald í Løkshøll
- Kunningarfundur í Løkshøll í samband við Mercy Ships
- Fundarøð í Betesda
- Judy og Óli á Grømma, trúboðarar, hava feira gullbrúdleyp
------------------------------
Trýst 'HOYR INNSLAG' knøttin omanfyri fyri at hoyra tíðindasendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
“Eg haldi, at melodimessiga er hetta ein sera sterk útgáva, tónleikurin er fyri tað mesta ræðuliga larmuttur, trummirnar koyra við asins ferð, og Terji fresar við gittaranum og spælir soloir, men omaná liggur næstan altíð ein fangandi melodiur.
Men hetta hevur verið styrkin hjá Týr í nógv ár, ella faktiskt altíð. Teir duga væl at skriva melodiir. Eisini riffini hjá teimum eru ofta sterk, og Valkyrja er einki undantak. ”
Hetta vóru nakrar av niðurstøðunum, ið eg borðreiddi við, tá eg ummældi Týr í Brunsj mánadagin. Ùtgávan fær 5 av 6 møguligum stjørnum.
Týr er melodiskur tungmálmur, og teir taka íblástur frá nógvum ymiskum støðum, eg haldi man kallar hetta fyri viking metal, ella folk metal. Havi lisið nógv, ið hava roynt at sett Týr í bás, men tað er ikki so lætt. Vanliga verður Folk Metal, Power Metal, Viking Metal, og New Wave of British Heavy Metal nevnt.
Eg eri sjálvur eins og teir stovnandi limirnir í Týr, vaksin upp við New Wave of British Heavy Metal og bólkum sum Iron Maiden, Judas Priest og Motorhead, og eg haldi meg hoyra nógv av hesum í Týr. Men samstundis er hetta heilt egið. Týr ljóða sum Týr.
Eg havi altíð verið rættuliga imponeraður av tí seriøsiteti, ið Týr hava lagt fyri dagin, teir taka seg sjálvar og sín tónleik í ramasta álvara. Teir arbeiða hart fyri tí, sum teir elska at gera, og hava stríðst fyri hesum í 15 ár nú. Eg sá Hera skriva nú ein dagin, at teir enn ikki kunnu liva av bert tónleikinum. Tað er imponerandi, at teir hava hildi á í so nógv ár, hóast hetta er umstøðurnar. Eg vóni veruliga, at teir við hesari útgávuni og nýggja plátufelagnum, kunnu røkka málinum um at gerast fíggjarliga óbundnir.
Men Týr hava eisini eitt annað slag av seriøsiteti, ið eg eri minst líka imponeraðuar av. Vit sum vóru børn og tannáringar í 1980’unum, vit lurtaðu eftir tungmálmi og gittargudum við ótrúligum soloum og tónleiki, sum var tekniskt sera imponerandi.
Men so komu 90’ini við sínari ironisku distansu. Tónleikurin bleiv grunge, punkuttur og Nirvana vendi øllum á høvdinum. Til síðst kundi man ikki spæla eina góða gittarsolo, uttan at smíla umberandi og siga nei tvælt aftan á.
Men Týr vóru stovnaðir í hesari tíðini, men skitu á tað, og gjørdu bara tekniskan tungmálmstónleik og vóru ernir av tí, flottar soloir, og so spæla teir enntá í brynjum uttan eitt einast ironiska eygnabrá.
Tað, at teir taka víkingamálmin og søguliga kontekstin í so stórum álvara, fekk nógv at taka frástøðu frá teimum í byrjanini, tí tað ikki var kul í tíðini, men í dag kann eg siga, at hetta er ein av orsøkunum, at bólkurin hevur ein stóran fjepparaskarða kring heimin.


text:
Ari av Rana
06.02.2018 - 21:04
Ítróttur > Ítróttur > Fótbóltur
Stórar fótbóltstjóðir, eitt nú Spania, Týskland, Italia og Frakland, hava vetrarsteðg í fótbóltskappingarárinum. Og spurningurin um enska Premier League eisini eigur at hava vetrarsteðg hevur ofta verið frammi. Serliga eru tað venjarar, sum koma til Premier League, sum vísa á trupulleikarnar við ikki at geva leikarunum ein vetrarsteðg.
Nú verður hetta møguliga veruleiki. Nú samráðingar eru um nýggja sjónvarpsavtalu um rættindi at vísa Premier League, er vetrarsteðgur partur av samráðingunum, skrivar BBC.
Tað hevur annars verið siðvenja í Onglandi, at nógvir dystir verða spældir í vetrarmánaðunum, har liðini spæla Premier League og FA Cup dystir, meðan nøkur lið enn eru við í Carabao Cup.
Men tætta programmi um jólini fær ofta mótstøðu frá útlendskum venjarum, sum siga, at hetta fer við ov nógvar orku hjá spælarunum. Tætta programmi verður ofta brúkt sum ein av grundgevingunum fyri, at ensku feløgini ofta hava tað trupult, í síðstu dystunum í Champions League.
Gerst vetrarsteðgurin veruleiki, verður tað í fyrsta lagið í 2019/2020 kappingarárinum.


text:
Tíðindi
1. februar 2018
Henda undirvísingargongd hevur eitt upplegg í fimm pørtum við heitinum "At ferðast á netinum". Undirvísingargongdin gevur næmingunum innlit í, hvussu teir skulu bera seg at, tá ið teir ferðast á netinum, og tað er vitiligt ikki smávegis.
Undirvísingargongdin er yvirhøvur knýtt at foreldrafundum. Netið er ein ov stór verð hjá børnunum at vera einsamøll í.
Tann støðuga áheitanin hjá SSP á foreldrini er, at tey eru upptikin av, hvussu børnini handfara netið.
- Tí hóast foreldrini ikki eru serfrøðingar, so skulu tey fylgja við, hvussu børnini ferðast á netinum líka so væl sum tey fylgja við, hvat børnini annars gera, sigur Óli Rubeksen, SSP-ráðgevi.
Føroyar hava avgjørt eingi framíhjárættindi á netinum, men sambært Óla Rubeksen eru Føroyar frammarlaga soleiðis at skilja, at tey allarflestu børnini, sum fara í skúla í dag, hava fartelefon, og vit eru í teirri støðu, at samstarvið við foreldrini og teirra leiklutur eru altavgerandi.
Umframt uppleggið í 4. flokki hjá lærarunum, sum undirvísa í alnetshandfaring, hevur politiið sítt upplegg í 6. flokkunum saman við tí lokala SSP-læraranum.
- Tað er vorðið so fullfíggjað í dag, at vit kunnu siga, at teir flestu 4. flokkar í landinum taka hetta evnið upp, sigur Óli Rubeksen, ið samstundis heldur seg kunna staðfesta, at mongum foreldrum manglar vitan um allar teir hættisligu loynikrókarnar á netinum.
Vitan og hugburður skapa atburð. Foreldur mugu útvega sær vitan, og tað verður gjørt á foreldrafundunum í skúlunum. Hugburðurin verður skaptur saman við foreldrunum hjá børnunum í tí einstaka flokkinum. Tilgongdin vísir kortini, at neyðugt er at fara nógv fyrr í gongd við SSP-arbeiðið.
- So at í næstan fara vit út í dagstovnarnar við einum tilboði, sigur SSP-ráðgevin.
Veruleikin er tann, at í dag byrja børnini heilt tíðliga at finglast við fartelefonina. Børnini eru ógvuliga ung, tá ið tey kunnu sigast at vera miðlabrúkarar. Tey hava sítt undirhald við filmum og spølum, og tað er verri enn so altíð lætt at vita hjá foreldrum, hvussu smábørnini handfara hesar miðlarnar, og hvat tey kunnu koma at trýsta á av óvart, tí at tað tekur burtur av tí tíðini, sum foreldur hava. Tað tekur eisini burtur av førleikanum hjá børnum og foreldrum at haga sær saman við øðrum.
Situr barnið í heilum einsamalt og hyggur at filmi, mennist tað ikki upp á nakran máta, tí er avgjørt neyðugt at koma við einum uppleggi, sum vísir á, at tað millum annað er ov einstáttað at liva lívið við tí, sum fæst burturúr einum filmi.
Óli Rubeksen, SSP-ráðgevi sigur, at foreldur eru sera fegin um uppleggið at fara út á dagstovnarnar at breiða vitanina út um lívsins viðurskifti á netinum.
Niðurstøðan er, at tað er stuðlandi at vera uppalari eisini á hesum økinum, tí foreldrini fáa at vita – og vita yvirhøvur – at tað er teirra egna atferð, sum barnið speglar sær í.
Myndin:
Í dag byrja børnini heilt tíðliga at finglast við fartelefonina. Børnini eru ógvuliga ung, tá ið tey kunnu sigast at vera miðlabrúkarar. Tey hava sítt undirhald við filmum og spølum, og tað er verri enn so altíð lætt at vita hjá foreldrum, hvussu smábørnini handfara hesar miðlarnar, sigur Óli Rubeksen, SSP-ráðgevi
Tekstur og mynd: Sonne Smith
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Endurraðfesting av almennum íløgum
Endurraðfesting av almennum íløgum
Búskaparráðið hevur eisini gjørt konsekvensútrokningar viðvíkjandi fígging kommununnar av eldrarøktini. Framrokningarnar benda á, at inntøkurnar ikki koma at standa mát við útreiðslurnar, um ikki framtíðar eldru árgangirnir gerast nógv heilsubetri sammett við núverandi eldru árgangir. --- Búskaparráðið hevur saman við Hagstovuni endurmett BTÚ-vøksturin í leypandi prísum fyri 2014, 2015 og 2016.
Fyri árið 2014 verður roknað við einum búskaparvøkstri uppá 5,9% í ársins prísum. Hesin vøksturin stavar meira frá útlendskum enn innlendis eftirspurningi.
Fyri árið 2015 verður roknað við einum búskaparvøkstri uppá 6,4% í ársins prísum. Hesin vøkstur stavar í størri mun frá innlendis enn útlendskum eftirspurningi.
Fyri árið 2016 verður roknað við einum búskaparvøkstri uppá 2,8% í ársins prísum. Hesin vøkstur stavar væntandi bert frá innlendis eftirspurningi. Útlendski eftirspurningurin togar BTÚ-vøksturin niðureftir, tí innflutningurin veksur meira enn útflutningurin.
Handilsjavnin hevur fyri tíðina størri yvirskot enn nakrantíð, og er ein orsøkin betraða býtislutfallið í uttanlandshandlinum við øktum laksaprísum og minkandi oljuprísum, og eisini størri nøgdum av uppisjóvarfiski.
Gongdin seinastu árini hevur verið eyðkend av at ein vaksandi partur av búskaparvøkstrinum er fallin kapitalánarum í lut og ikki løntakarum, og væntandi heldur hesin tendensurin sær.
Demografi-treytaðu broytingarnar fram til 2050 sambært fólkatalsframskrivingum Hagstovunnar henda spakuliga ár fyri ár, og tí er vandi fyri, at vit ikki merkja álvaran í hesum broytingum fyrr enn ov seint er. Meðan vit nú eru 4,5 fólk í aldursbólkinum 16-66 ár fyri hvørt fólk í aldursbólkinum 67 ár og omanfyri, verða vit í 2050 2,1 fólk í aldursbólkinum 16-66 ár fyri hvørt fólk í aldursbólkinum 67 ár og omanfyri. Hetta ger tað neyðugt við nýskipanum.
Kunning um Búskaparráðið er at finna á hesum leinki
Búskaparfrágreiðingin kann takast niður her
Um nakar ynskir at fáa viðmerkingar til heystfrágreiðingina 2015, kann viðkomandi venda sær til Sverra Hansen, formann, á tlf. 22 81 32


text:
Barbara Holm 12.02.2018 (10:02)
Systkin hjá Heindrikki prinsi komin til Danmarkar
Margreta drotning var seinnapartin í gjár á Ríkissjúkrahúsinum, har hon vitjaði mann sín, Heindrik prins. Saman við henni vóru Joachim prinsur og prinsessa Marie og børn teirra. Krúnprinsaparið vitjaðu eisini á sjúkrahúsinum í gjár.
Ekstra blaðið skrivar, at lítla systurin hjá Heindrikki prinsi, Catherine de Monpezat, vitjaði beiggja sín í gjár og somuleiðis, at tveir beiggjar hansara, Etienne og Jean-Baptiste eru ávegis til Danmarkar.
- Beiggi mín er sera sjúkur, men vit vita einki júst nú. Tí hevur systur mín verið og vitjað. Eg ætli mær sjálvur at vitja og tað sama ger beiggi mín, sigur Etienne de Monpezat við Ekstra blaðið. Heindrikkur prinsurin varð innlagdur á Ríkissjúkrahúsið 28. januar. Fríggjadagin greiddi Kongshúsið frá í tíðindaskrivi, at støðan hjá prinsinum er versnað. Ógreitt er, hvussu heilsustøðan er nú, tó at hendingarnar rundan um prinsin bera boð um, at støðan er álvarsom.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her